Koliko je Srbija daleko od organizovanja festivala koji se najavljuju? - Društvo - Dnevni list Danas\nPočetna » Društvo » Koliko je Srbija daleko od organizovanja festivala koji se najavljuju?\nMuzički provod samo uz mnogo više vakcinisanih\nM. Radenković14.05.2021. 13:00\nDavanje zelenog svetla za održavanje muzičkih događaja prethodnih dana u fokus javnosti stavio je zamenik gradonačelnika Beograda Goran Vesić, rekavši između ostalog da će u prestonici biti organizovani koncerti kao vid naučnog eksperimenta da bi se videlo koliko se virus širi na ovakvim događajima.\nIstovremeno, i predstavnici festivala u Srbiji izašli su sa svojim predlogom kako bi mogli da se organizuju muzički događaji.\nEpidemiolozi su ipak malo oprezniji i upozoravaju da bi održavanje ovakvih manifestacija moralo da zavisi pre svega od epidemiološke situacije. Epidemiolog Zoran Radovanović tako kaže za Danas da bi se muzički festivali mogli organizovati u situaciji kada se u Srbiji registruje nekoliko desetina novozaraženih dnevno, uz odgovarajuće mere opreza, poput obaveznog negativnog testa.\nPred današnju sednicu KŠ, Goran Vesić kazao je da je Gradski zavod za javno zdravlje Beograda poslao Kriznom štabu protokole koji sadrže procedure za organizaciju kongresa, seminara, svadbi, koncerata i festivala.\n– Očekujem da ovi protokoli budu prihvaćeni i da ljudima koji rade u „ivent“ industriji kažemo kada će moći ponovo da organizuju događaje, rekao je Vesić.\nIstovremeno, srpski festivali Exit, Beerfest, Arsenal fest i Lovefest, poslali su predlog kako bi ove godine mogle da budu organizovane ove manifestacije.\nPrema ovom predlogu, na koji je kako ističu predstavnici festivala pozitivno mišljenje dao beogradski zavod za javno zdravlje, na festivale bi mogli da uđu posetioci koji imaju negativan PCR test, negativan antigenski test, test na antitela koji potvrđuje da su preležali koronu, ili potvrdu o vakcinaciji.\nU slučaju da se događaj organizuje pre 1. juna festivali predlažu da broj posetilaca ne prelazi 1.000, a nakon 21. juna da može da bude veći. Prethodnih godina Arsenal fest organizovan je u junu, u julu Exit, a u avgustu Bir i Lav fest.\nPredstavnici festivala u svom saopštenju takođe su podsetili da su u evropskim gradovima poput Barselone i Liverpula prethodnih nedelja održani koncerti, koji su pokazali da „muzičke manifestacije mogu biti 100 odsto sigurne, bez obaveze fizičke distance ili nošenja maski“.\nNa koncertu u Barseloni inače bilo je prisutno 5.000 posetilaca (u prostoru čiji je kapacitet 17.000), koji su prethodno bili negativni na testu.\nPosetioci nisu morali da poštuju razmak ali su morali da nose maske. Par nedelje kasnije pokazano je da među onima koji su bili na koncertu šestoro naknadno bilo pozitivno na korona virus, s tim da je za četvoro utvrđeno da se nisu zarazili na samom događaju.\nZoran Radovanović kaže da bi organizacija muzičkih festivala u Srbiji ipak morala da zavisi od epidemioloških prilika.\n– Ako ovako loše ide vakcinacija i ako broj novozaraženih bude sporo opadao, onda bi festivali bili problematični. Ako bi se stvorio viši stepen otpornosti u populaciji, onda bi ovakvi događaji bili mogući uz mere predostrožnosti i uz manje popunjene kapacitete, uz uslov da broj novozaraženih dnevno bude ispod 100, odnosno nekoliko desetina, navodi Radovanović.\nOn upozorava i da bi moralo da se vodi računa da li kontrola mera poput popunjenosti kapaciteta moguća na svakom od tih događaja, ali i o tome odakle dolaze posetioci.\n– Za one koji dolaze iz zemalja u kojima bukti epidemija morale bi da važe posebne mere opreza, dodaje sagovornik Danasa.\nOn zaključuje da „život mora da teče dalje“ ali i da je najvažnije svesti rizik od širenja zaraze na najmanju moguću meru.\n– Takav skup bi najverovatnije doveo do malog porasta zaraženih ali cilj je da to bude minimalno, i da se rizik svede na prihvatljiv nivo, zaključuje Radovanović.\nKoncert u Liverpulu deo istraživanja\nKoncert organizovan u Liverpulu deo je šireg istraživačkog projekta tokom koga se prati širenje virusa među posetiocima različitih događaja od muzičkih preko sportskih do kongresa. Posetioci koncerta u Liverpulu, njih 5.000, morali su da imaju negativan PCR test ali nisu morali da nose maske ili da održavaju fizičku distancu. Istraživači planiraju da sprovedu naknadno PCR testiranje kako bi se utvrdilo da li je došlo do zaražavanja posetilaca.\nEXIT efstivalGoran VesićKoncertKorona virusZoran RadovanovićBeograd


U Zalužanima sedmi Memorijalni kup "Pet zvijezda" - BIGportal.ba\n13 Oktobra, 2019 13 Oktobra, 2019 031\nSedmi Memorijalni kup “Pet zvijezda”, u organizaciji Padobranskog kluba “Skydive”, održava se ovog vikenda na aerodromu u Zalužanima u Banjaluci.\nTakmičenje su juče otvorili Željko Ovuka, sekretar Vazduhoplovnog saveza Srbije, Mario Đuran, pomoćnik ministra u Ministarstvu porodice, omladine i sporta Republike Srpska i Zlatan Crnalić, direktor takmičenja.\nU okviru Memorijalnog kupa održava se i 65. državno padobransko prvenstvo Srbije.\nU Zalužanima je danas i ministar odbrane Srbije Aleksandar Vulin.\nNa ova dva takmičenja učestvuje oko 65 padobranaca, od čega će se njih oko 30 boriti za državnog prvaka Srbije.\nMemorijalni kup “Pet zvijezda” održava se u čast pomena na stradanje pet članova Padobranskog kluba “Banja Luka” Nemanju Goronju, koji je bio nastavnik padobranstva, padobranca Stefana Кaranovića, učenike Nikolu Stevića i Srđana Кosića i pilota Alena Crnalića na aerodromu Zalužani 20. maja 2012. godine.


Abas poziva da se ne ukine međunarodna podrška Palestincima\nPažnja medjunarodne javnosti i dalje je usredsredjena na Bliski istok posle neočekivane prošlonedeljne pobede radikalne grupe Hamas na palestinskim parlamentarnim izborima. Predsednik palestinske vlasti Mahmud Abas danas je pozvao medjunarodne donatore da ne prekidaju pomoć palestinskim teritorijama.\nPredsednik Abas, koji je član doskora vodećeg, a sada opozicionog pokreta Fatah, izjavio je to u prisustvu nemačkog kancelara Angele Merkel. Abas je pružio uveravanja da će Palestinci nastaviti da se prdržavaju sporazuma sa Izraelom.\nKancelar Merkel je, sa svoje strane, ponovila zahtev koji je iznela juče tokom susreta sa izraelskim zvaničnicima da Hamas treba da se odrekne nasilja i da prihvati pravo Izraela da postoji kao država. Merkel je, medjutim, rekla da Evropska unija neće finansirati palestinsku vladu koju bi predvodio Hamas.\nVršilac dužnosti izraelskog premijera, Ehud Olmert, izjavio je da njegova vlada neće uplatiti prihode od poreza i carina Palestinskoj vladi koja bi mogla da tim sredstvima finansira terorističke napade protiv Iuzraela.\nJedan od lidera Hamasa, Ismail Hanije, danas je medjutim, takodje apelovao na medjunarodnu zajednicu da ne obustavlja pomoć Palestinskoj vlasti. Hanije je rekao da je Hamas spreman da pregovara sa medjunarodnom zajednicom o uslovima primanja pomoći I da je spreman da prihvati nadzor nad korišćenjem dobijene pomoći.\nMinistri zemalja EU su, u medjuvremenu, na sastanku u Briselu takodje insistirali da se Hamas odrekne nasilja, ali su nagovestili da će ostaviti otvorenim diplomatske kanale sa predsednikom Palesitinske vlasti Mahmudom Abasom.\nAmerički državni sekretar, Kondoliza Rajs sastala se u Londonu, uoči donatorske konferencije za Avganistan, sa britanskim liderima uoči susreta takozvanog “bliskoistočnog kvarteta” koji pored SAD i EU čine UN i Rusija, izjavila da su SAD kontaktirale donatore apelujući da obustave pomoć Hamasu ukoliko se ne odrekne nasilja i ne prizna pravo Izraela na postojanje.


Potpisivanju ugovora, koji su potpisali viši potpredsednik i direktor razvoja "Northern Europe Acor" grupe Kamil Jazbek i generalni direktor "Promont" grupe Milinko Cicmil, prisustvovao je i ambasador Švajcarske Urs Šmid, zamenik ambasadora Francuske Fatih Akcal i predsednik Privredne komore Srbije Marko Čadež.\nHotel sa 201 sobom nalazi se u Vrdniku, na obodu najstarijeg nacionalnog parka, a deo je jedne od najvećih turističkih investicija u Srbiji "Fruške terme resort", koji nudi najveći spa, smeštajni i konferencijski centar u zemlji.\n"Fruške terme" su najveći termalni i spa resort u Srbiji i nude 12 bazena sa lekovitom, termo-mineralnom vodom koji pokrivaju više od 3.000 kvadratnih metara vodene površine.\nOdmaralište je deo Strateškog master plana razvoja turizma Fruške Gore koji je usvojila Vlada Srbije 2021. godine, a koji su izradile dve svetske kompanije.\nViše od 110 hotela širom sveta\n"Movenpick" je osnovan u Švajcarskoj i imaju više od 110 hotela i odmarališta širom sveta, kao i još planiranih 50 do 2025. godine.\nGrupacija poseduje raznovrstan i potpuno integrisan ugostiteljski koncept koji obuhvata više od 40 luksuznih, premijum, srednjih i ekonomskih hotelskih brendova, mesta za zabavu i noćni život, restorane, barove, brendirane privatne rezidencije, zajedničke smeštajne objekte...\nPonovo ograničena cena gasa i goriva - da li su svi kupci zaštićeni


Novi Telenor paketi za mala preduzeća\nO TELENORU NOVOSTI NOVOSTI I SAOPSTENJA NOVI TELENOR PAKETI ZA MALA PREDUZEĆA\n„Moja Firma“ biznis paketi obuhvataju neograničene razgovore u timu, besplatne minute u nacionalnom saobraćaju kao i besplatne roming minute.\n(Podgorica, 16. maj 2014.) – Kompanija Telenor obogatila je svoju ponudu za biznis korisnike paketima „Moja Firma“. U sklopu novih paketa poslovni korisnici će pored besplatne komunikacije u okviru tima i Telenor mreže imati besplatne minute ka drugim mrežama koji važe i za razgovore sa 25 zemalja svijeta, roming minute, kao i neograničeni pristup Internetu.\nPored povoljnosti prilagođenih poslovanju malih i srednjih firmi, Telenor je za korisnike pripremio i novi digitalni servis My Contacts, koji olakšava upravljanje telefonskim imenikom i jednostavno prebacuje kontakte sa jednog telefona na drugi. U slučaju gubitka ili kvara uređaja, aplikacija My Contacts je veoma korisna jer čuva sve podatke onlajn, a opcija koja daje prednost ovoj aplikaciji u odnosu na slične servise je mogućnost prebacivanja kontakata sa starih uređaja, koji su bili u upotrebi prije pojave pametnih telefona. Dovoljno je preuzeti apliakciju na mobilni uređaj, a registracija se vrši pomoću sopstvenog broja mobilnog telefona, e-mail adrese i lozinke. Ažuriranje kontakata je jednostavno i sve izmjene imenika automatski se sinhronizuju sa telefonom korisnika.\n„Vodeći računa o svim korisnicima, a svjesni činjenice da je komunikacija u malim i srednjim preduzećima od velikog značaja, pripremili smo novu biznis ponudu. „Moja firma“ paketi imaju za cilj da olakšaju poslovanje kompanijama i omoguće im uživanje u Telenor pametnoj mreži, a servis My Contacts će obezbijediti da korisnici svoje kontakte uvijek imaju na jednom mjestu. Obuhvatili smo sve vidove komunikacije, uključujući i Internet protok, a sa ponudom pametnih uređaja smo zaokružili sve potrebe preduzeća koje se tiču komunikacija“, saopšteno je iz Telenora.\nSvi korisnici sa pretplatom od 6,9 eura mogu nesmetano da komuniciraju sa svojim timom, a u ponudi je i veliki broj pametnih uređaja koji se, uz ugovor, mogu kupiti po cijeni već od jednog eura. Nepotrošeni besplatni minuti i poruke, mogu se prenositi u naredna tri mjeseca.


"Izetbegovićev prijedog za Jasenovac je uvreda za srpski narod" /VIDEO/ - NTV Arena\nLider SDA Bakir Izetbegović ponovo je svojim posljednjim izjavama ustalasao ionaku tešku situaciju u zemlji koja se guši u problemima. Izjavio je da je lično zainteresovan da se amandmanima predloži izmena izmenjenog zakona, koje bi se odnosile na logor u Jasenovcu. U Srpskoj oštra regovanja na ovu izjavu. Jasenovac nije političko sredstvo, već stratište Srba”, odgovara Milorad Dodik.\nPredsjednik SDA Bakir Izetbegović tvrdi da ima rješenje za političku i institucionalnu krizu u BiH. Smatra da je izlaz iz krize nastale nametanjem „Inckovog zakona“ taj da se zakon usvoji u PS BiH, zajedno sa amandmanima za koje je zainteresovana srpska strana. Izetbegović kaže da bi podržao da se u tom zakonu pomene i genocid u Jasenovcu.\nU Srpskoj oštra regovanja na ovu izjavu. Srpski član Predsjedništva BiH Milorad Dodik istakao je da je skandalozan i ponižavajući, i sa ljudskog i sa političkog stanovišta, predlog predsjednika SDA Bakira Izetbegovića da u “zakonu o zabrani negiranja genocida u Srebrenici”, koji je nametnuo Valentin Incko, budu ugrađeni i amandmani koji bi se odnosili na Jasenovac.\nIstoričar Radovan Kalabić nazvao je perverznim prijedlog lidera SDA Bakira Izetbegovića da se u “Inckov zakon” ubaci i Jasenovac, te istakao da to Srbi ne smiju prihvatiti i da svako poređenje Srebrenice i Jasenovca predstavlja uvredu za srpski narod.\nKriza u zemlji iz dana u dan se produbljuje. U Srpskoj skandaloznom smatraju izjavu konzula BiH u Frankfurtu Admira Atovića koji poziva na rat . Savjetnik srpskog člana Predsjedništva BiH Ana Trišić Babić je istakla da je to klasično huškanje na rat, te upitala šta je sa nadležnih službi, da li planiraju da se uključe. Konzul BiH u Frankfurtu Admir Atović otvoreno prijeti Srbima i poziva na rat, što pokazuje da je nemoguć zajednički život u jednoj državi, izjavio je stručnjak za bezbjednost Dževad Galijašević.\nTim povodom oglasilo se i ministarstvo inostranih poslova BiH koje je kako se navodi u skladu sa procedurama, zatražilo od konzula BiH u Frankfurtu Admira Atovića hitno izjašnjenje u vezi sa njegovim navodima objavljenim na Tviteru u kojem “poziva Bošnjake na novi rat protiv Srba i Hrvata.Načelnik Kancelarije za odnose sa javnošću Nebojša Regoje rekao je Srni da Atovićevi navodi ne predstavljaju zvanični stav MIP-a BiH.


Pristalice jermenske opozicije okružile vladine zgrade\nBeta 13. marta 2021. 18:45\nStotine pristalica opozicije okružile su danas zgrade jermenske vlade u Jerevanu, ponovo zahtevajući ostavku premijera Nikola Pašinijana.\nDemonstranti, koji su uzvikivali „Nikol, izdajico“ i „Nikol, odlazi“, okružili su sedište Ministarstva spoljnih poslova gde je Pašinijan danas imao sastanak.\nTenzije su eskalirale u februaru kada je Generalštab zatražio ostavku Pašinijana, a premijer odgovorio smenjivanjem načelnika tog tela Vojske Onika Gasparjana. On se potom žalio sudu.\nPašinijan (45) i dalje ima podršku brojnih gradjana, uprkos porazu u ratu protiv najvećeg rivala. Hiljade njegovih pristalica demonstrirale su više puta prethodnih nedelja, izražavajući mu podršku.


Erdoan najavio uskoro formiranje sigurne zone u Siriji sa Katarom i S. Arabijom\nNaslovnica Bliski istok Arabija Erdoan najavio uskoro formiranje sigurne zone u Siriji sa Katarom i S....\nTurska, Arabija – Turski predsjednik, Redžep Tajip Erdoan saopćio je da će Turska, zajedno sa Saudijskom Arabijom i Katarom donijeti odluku o formiranju sigurne zone na sjeveru Sirije.\nPalestinska internet stranica PalInfo prenosi da je Erdoan u izjavi za al-Jazeera-u saopćio kako će krajem ovog mjeseca posjetiti službeno Saudijsku Arabiju i da će pritom razgovarati o donošenju odluke o formiranju sigurne zone u Siriji.\nErdoan je istakao da pitanje formiranja sigurne zone nije samo tursko pitanje i da u to moraju biti uključene članice koalicije u borbi protiv terorizma, ističući da teroristi nisu samo IDIŠ i Nusra, već da je to i kurdska proljevičarska Partija demokratske unije i PKK i da se akcije moraju usmjeriti i protiv njih.\nPredsjednik Erdoan je istakao da u takvoj situaciji je nužno da na sjeveru Sirije postoji zona koja je čista od terorističkih elemenata. U tom području – ističe turski predsjednik – trebalo bi izgraditi naselja u kojima će se smjestiti Sirijci raseljeni iz drugih dijelova države, od kojih se sada preko 2 miliona nalazi u Turskoj, a nužno je uvesti i zonu zabrane letova.\nErdoan je dodao: “Niko od naših evropskih prijatelja s kojima smo se susreli prije ili poslije samita u Antaliji ne može odbiti ovo rješenje, jer rješenje se ne pronalazi u riječima već u realnom djelovanju.”\nOn je istakao da budućnost Sirije mora biti bez Asada i da je “glavna podrška IDIŠ-u Asadov režim jer je postojanje jednog, alibi za postojanje drugog.”\nGovoreći o političkim odnosima sa arapskim zemljama, predsjednik Turske je kazao da su “opći odnosi sa arapskim zemljama veoma dobri, a odnosi sa Saudijskom Arabijom i Katarom su odlični. Očekujemo poboljšanje odnosa i sa ostalim arapskim zemljama.” Erdoan je kazao da su “do skora i odnosi sa Emiratima bili jako dobri, ali udaljavanje koje je sada na sceni je posljedica političkih dešavanja i stavova prema dešavanjima u Egiptu. Te razlike je nužno premostiti diplomatskim putem” – istakavši da Turska nema nikakvih problema sa narodom Emirata.


Milovanović pobednik trke 1\n8 Maj 2021 - 20:12 Sport Link\nSrpski automobilista Nemanja Milovanović nastavio je takmičenje u Centralnoevropskom šampionatu na kružnim stazama prvom trkom na Slovakija ringu.\nOn je u kvalifikacijama napravio drugo vreme, uz jedno izletanje, a u trci 1 je pobedio, prenosi Serbiaring.\n“Izleteo sam u šljunak i napravio manje oštećenje na “kupri”. Sa nama je vozio Đakomo Germandi, koji inače učestvuje u TCR Istočna Evropa i on mi je skinuo vreme. Ja sam promenio gume, ali zbog izletanja nisam stigao da popravim rezultat”, kaže Milovanović.\nGermandi, međutim, nije startovao, jer je imao problem sa zadnjim desnim točkom, pa su u klasi ostali samo Milovanović i Kastratović.\n“Imao sam solidan ritam u trci, vozio sam oko 2,14, što za mene nije loše, jer sam prvi put vozio na Hankuk gumama. Video sam još nekoliko mesta gde mogu da se dodatno ubrzam i to ću sutra uraditi. Meni je najvažnije je da sam pobedio i osvojio nove bodove i da je sve prošlo kako treba u trci, a oštećenja smo sanirali. Ozbiljna popravka nas čeka kad se vratimo iz Slovačke”.\n“Nadam se da će sutra Germandi popraviti auto i da ćemo se lepo trkati. Žao mi je što je slab odziv takmičara, ali mogu da razumem zbog situacije sa koronavirusom. Svakako hvala mom sponzoru 365.rs što mi je omogućio da se trkam, uprkos teškoj situaciji”, završio je on.


Cvijanović: Prioritet i koncept rad za jaku i stabilnu Srpsku – Zvornik Danas\nŽeljka Cvijanović na tribini u Zalužanima (Foto: SRNA)\nNaslovna/VIJESTI/Politika/Cvijanović: Prioritet i koncept rad za jaku i stabilnu Srpsku\nBANJALUKA – Potpredsjednik SNSD-a Željka Cvijanovićem rekla je danas u Banjaluci da je prioritet i koncept te stranke rad za jaku i stabilnu Republiku Srpsku.\nCvijanovićeva, koja je kandidat koalicije SNSD-DNS-SP za predsjednika Srpske na predstojećim izborima, rekla je novinarima da je s druge, odnosno opozicione strane, prisutan samo koncept izdaje, „u šta su svi imali priliku da se uvjere“.\n„Prioriteti su nam i jake institucije i da mi sami odlučujemo o svojoj sudbini. Da ne slušamo instrukcije stranih ambasada, već one koje dolaze od naroda. Da gradimo i radimo širom Srpske, ulažemo svugdje gdje za to postoje potrebe, da jačamo naše opštine i zajednički govorimo istim glasom“, poručila je Cvijanovićeva uoči predizborne tribine SNSD-a u naselju Zalužani.\nOna je istakla da predsjednik Republike Srpske treba da obezbijedi jedinstvo institucija i da svi govore glasom koji će raditi za Srpsku, što namjerava da, kako kaže, radi kada bude izabrana na tu odgovornu poziciju.\nCvijanovićeva je dodala da se okupljanja funkcionera, aktivista, članova i simpatizera SNSD-a nastavljaju širom Srpske, naglašavajući da ova stranka čak i na nivou rejonskih i mjesnih odbora uspijeva da okupi više ljudi i pristalica nego cijela opozicija na svojim centralnim tribinama.\n„To pokazuje da imamo podršku naroda. Poručujem opoziciji da se oni silno varaju i potcjenjuju građane Srpske time što misle da se oni opredjeljuju na izborima na osnovu toga šta ćemo mi jedni o drugima sada reći. Možemo svašta reći, ali građani su ti koji odlučuju na osnovu plana šta će da se radi u budućnosti i ocjene ono što je rađeno i u prethodnom periodu. Tu je stvar jasna“, ocijenila je Cvijanovićeva.\nNosilac liste SNSD-a za Narodnu skupštinu Republike Srpske u Izbornoj jedinici tri Nikola Špirić rekao je da će se 7. oktobra dogoditi najveća pobjeda SNSD-a, te da nakon toga ova partija kreće dalje u snažniji razvoj Srpske.\n„Krećemo u zapošljavanje ljudi, u investicije, rast socijalnih davanja, penzija i plata, kao i u izgradnju pravne države i u implementaciju evropskih standarda u sve zakonodavne projekte“, poručio je Špirić.\nOn je dodao da Srpska nema razloga da ne napreduje prema Evropskoj uniji.\n„To je naš krajnji cilj unutar dejtonske BiH“, naveo je Špirić.\nKandidat SNSD-a za Parlamentarnu skupštinu BiH iz Izborne jedinice jedan Dušanka Majkić ocijenila je da je prioritet te stranke zaštita vitalnih interesa Srpske u Sarajevu.\n„To znači donošenje svih odluka koje nisu u suprotnosti sa ustavima Srpske i BiH. Pokušaćemo da se napravi dogovor o najvažnijim pitanjima u interesu svih građana“, rekla je Majkićeva.\nTribinu u Zalužanima organizovao je Gradski odbor SNSD-a Banjaluka, a, uz nosioca liste SNSD-a za Parlamentarnu skupštinu BiH iz Izborne jedinice jedan Nebojšu Radmanovića, prisustvovali su joj i brojni kandidati te stranke za Narodnu skupštinu i parlament BiH.\nDavor Dragičević - manipulator sopstvene tragedije!


OPŠTA PANIKA U PARIZU: Pucnjava kod Luvra, muzej je POD OPSADOM (VIDEO) | Skandalozno\nOPŠTA PANIKA U PARIZU: Pucnjava kod Luvra, muzej je POD OPSADOM (VIDEO)\nZa sada nije najjasnije šta se tačno dogodilo. Kako prenosi Rojters, vojnik je pucao na čoveka koji je “pokušao da uđe u muzej noseći torbu i mačetu”, a AFP javlja da je čovek tokom napada vikao “Alahu akbar”.\nFrancuski mediji navode da je napadač pogođen u noge, da je vojnik lakše povređen, kao i da su deo Luvra i tržni centar Karusel evakuisani i opkoljeni jakim bezbednosnim snagama. Policija je objavila da je “situacija bezbedna”.\nZasad nije jasno da li je do pucnjave došlo u galeriji ili na nekom od ulaza u kompleksu Kursel d Luvr, jer lokalni mediji objavljuju oprečne informacije. Ministarstvo unutrašnjih poslova je objavilo uzbunu i ocenilo ovaj incident kao “ozbiljan slučaj ugrožavanja javne bezbednosti”.\nBudite prvi sa komentarom na članku "OPŠTA PANIKA U PARIZU: Pucnjava kod Luvra, muzej je POD OPSADOM (VIDEO)"


Kampanja: “Građani i novinari zajedno u borbi za istinu” – STUDOMAT.ba\nKampanja: “Građani i novinari zajedno u borbi za istinu”\nOmladinska novinska asocijacija u Bosni i Hercegovini u saradnji s Vijećem za štampu organizuje danas kampanju povodom međunarodnog dana slobode medija.\nKampanja pod nazivom “Građani i novinari zajedno u borbi za istinu“ će se održati danas, 3. maja, u 25 gradova širom Bosne i Hercegovine. Cilj kampanje je informisati javnost o (ne)slobodi medija i odgovornosti novinara, a pored toga i upoznati građane s njihovim pravom da se žale na neistinito i nepravovremeno izvještavanje u medijima.\nJedan od primjera napada na slobodu izvještavanja je i taj da je web stranica Vijeća za štampu BiH hakovana nedugo nakon objave informacije da će se raditi ova kampanja.\nVolonteri Omladinske novinske asocijacije će dijeliti promo materijal organizacije, zajedno s kodeksima za štampane i online medije, koji su propisani od strane Vijeća za štampu u BiH. Tom prilikom će se i anketirati građani, te će se kroz anketu vršiti istraživanje o tome koliko su oni upoznati sa svojim pravima i koliko su zadovoljni izvještavanjem medija.\nOmladinska novinska asocijacija u Bosni i Hercegovini je nevladina organizacija koja je osposobljena pružiti mladima priliku da se pobliže upoznaju s medijima, nauče više o njima, te i sami učestvuju u stvaranju medijskog prostora.\nOvo je drugi put kako se obilježava “Dan slobode medija” u organizaciji ONAuBiH-a i Vijeća za štampu.


Sanacija objekta Doma kulture u Velikom Gaju u završnoj fazi - eVršac\nU naseljenom mestu Veliki Gaj, na teritoriji Opštine Plandište, u toku je izvođenje završnih radova na sanaciji objekta Doma kulture.\nRadove na sanaciji objekta obišao je i predsednik Opštine Plandište Jovan Repac.\n“U prethodnih nekoliko godina u Velikom Gaju investirani su i realizovani veliki projekti. Trenutno se izvode radovi u okviru treće faze projekta sanacije Doma kulture u Velikom Gaju, čime smo zaokružili sanaciju objekta i u unutrašnjosti objekta i uređenjem spoljašnje fasade. Na objektu će biti kompletno uređena fasada, prozori i vrata od PVC stolarije su postavljeni u ranijim fazama, čime smo objekat podigli na visok stepen energetske efikasnosti. Zahvaljujući naporima, trudu i radu, uz veliku pomoć i podršku meštana naselja Veliki Gaj i predsednika saveta Mesne zajednice Veliki Gaj, Dalibora Karapandže, polako i ovaj projekat privodimo kraju, i samim tim još jedan objekat u ovom selu sačuvali od propadanja i vratili mu stari sjaj”, izjavio je Jovan Repac predsednik Opštine Plandište.\nOn je dodao da je sanacija postojećih objekata i izgradnja i unapređenje komunalne i saobraćajne infrastrukture nešto na šta lokalna samouprava stavlja akcenat u budućnosti, kako bi na svim poljima unapredili život građana Opštine Plandište.


vesti - MARSH online\nPočetna Vesti Društvo vesti\nPredsednik Srbije Boris Tadić, koji od nedelje boravi u četvorodnevnoj zvaničnoj poseti Kini, sastaće se sa kineskim predsednikom Hu Đintaom.\nItalijanski ministar inostranih poslova i potpredsednik vlade Đanfranko Fini doputovaće u Beograd, na početku turneje po zapadnom Balkanu tokom koje će posetiti još Prištinu, Skoplje i Sarajevo.\nAustrijski kancelar Volfgang Šisel izjavio je da je važno da “Beograd u bilo kojoj formi uđe u Evropsku uniju”, jer evropski i američki saveznici na Balkanu imaju još jedan “neobavljen posao” vezan za budućnost Srbije i Crne Gore, a posebno Kosova.\nPredsednik Crne Gore Filip Vujanović i premijer Milo Đukanović uputili su juče najvišim predstavnicima državne zajednice i Srbije predlog Sporazuma o transformaciji državne zajednice SCG u Zajednicu nezavisnih i međunarodno priznatih država Srbije i Crne Gore.\nPredsednik Sjedinjenih Američkih Država DŽordž Buš, koji se već proslavio brojnim gafovima, moraće da se potrudi u Bratislavi, slovačkoj prestonici, da Slovačku ne “zameni” – Slovenijom. Tako nešto, Bušu se, već desilo pre šest godina. U punom jeku prve predsedničke kampanje 1999. godine, Buš je poverio novinarima da je “naučio mnogo toga o Slovačkoj” za vreme susreta sa Janezom Drnovšekom, tadašnjim premijerom Slovenije.\nPrema podacima iz 2003. godine, u Srbiji živi 800.000 siromašnih koji mesečno troše 4.670 dinara, izjavio je potpredsednik republičke vlade Miroljub Labus na današnjoj konferenciji o smanjenju siromaštva u Srbiji, održanoj u Plandištu. Otvarajući prvu konferenciju o smanjenju siromaštva, Labus je rekao da je strateški cilj vlade da se taj broj siromašnih prepolovi do 2010. godine.\nštva, Labus je rekao da je strateški cilj vlade da se taj broj siromašnih prepolovi do 2010. godine.


Niška diskoteka „Studio“ u vlasništvu Ajkovića\nZoran Ajković se prvi put u evidenciji Interpola pominje još 2001. godine, ali uprkos tome do danas nisu nađeni konkretni dokazi o njegovim nezakonitim poslovima.\nOsim srpske, Ajkulu su obrađivale policije Švajcarske, Austrije, Nemačke, Belgije, Crne Gore i Makedonije. Sagovornik „Blica“ upoznat sa slučajem kaže da je teško naći dokaze iako se Ajkulino ime ili imena članova njegove porodice provlače kroz sve predmete.\nAjković se, kako saznajemo, pominje i u nekoliko operacija na međunarodnom nivou koje su se uglavnom ticale šverca opojnih droga, kao i supstanci neophodnih u proizvodnji opojnih droga.\nKako saznaje „Blic“, tokom 2003. godine u okviru međunarodne operacije „Vajt boks“, u vezi sa švercom anhidrida sirćetne kiseline, pominjano je više članova porodice Ajković. Godine 2004. je uhapšena žena kod koje je pronađeno 10 kilograma kokaina, a iz zatvora je pismom kontaktirala s Ajkovićevevim rođacima.\n- Reč je o podmuklom kriminalcu. Komunicira isključivo sa članovima najuže porodice, nikako sa ljudima izvan tog kruga. Zatim oni dalje angažuju posrednike koji organizuju lanac preprodaje droge - kaže naš izvor i navodi da „nije tajna da Ajković poseduje pola Bazela“.\n- Zamislite koliko je komplikovan slučaj kada vi u državi poput Švajcarske, u kojoj ljudi prijavljuju komšiju zbog neispravnog parkiranja, ne možete da dokažete očigledno pranje novca. Ajković u Bazelu ima cele stambene zgrade, restorane i druge ugostiteljske objekte, ali se ništa ne vodi na njega - navodi naš izvor i dodaje da vođa niškog narko-klana održave bliske kontakte sa visokim funkcionerima MUP-a, pravosuđa u Nišu, kao i sa brojnim estradnim ličnostima.\n- Preko svojih kontakata u policiji, on je na vreme upoznat sa svim detaljima istraga koje se vode protiv njega - navodi izvor našeg lista.\nKako saznaje „Blic“, Ajković je prodaju narkotika uglavnom organizovao izvan Srbije sa mrežama svojih regrutovanih članova na području Švajcarske, Austrije i Nemačke. Stečen novac, opran preko konsultantskih firmi, kanalisao je kupovinom nekretnina u Srbiji i inostranstvu.\nOsim Ajkovića, u istragama se pojavljuje veći broj mlađih punoletnih lica, srpskih državljana koji su hapšeni prilikom isporuke droge, uglavnom u švajcarskim gradovima Cirihu, Bazelu, Dijetikonu. Sve oni po pravilu odbijaju da sarađuju sa policijom i pravosuđem.\n- Preprodavce i dilere regrutuje preko svojih potčinjenih. Nove članove klana prati i analizira godinama dok se ne uveri da može da im veruje i tek tada ih angažuje. Reč je uglavnom o momcima koji nisu ni prekršajno gonjeni. Kada ih uvede u posao, šalje ih u Švajcarsku i Austriju gde se dalje bave distribucijom - navodi naš sagovornik i dodaje da Ajkula ima dogovor sa svim dilerima da ako „padnu“ nikada ne otkrivaju organiozatora.\n- Pravilo je da ne zovu ni roditelje ni pravnu pomoć, već se njihovom odbranom bave Ajkulini advokati - navodi naš izvor.\nBomba ispod automobila direktora leskovačkog 'Zdravlja'


Fernando Alonso voziće i u WEC ove sezone - Auto Republika\nПочетна Sport Fernando Alonso voziće i u WEC ove sezone\nDvostruki prvak Formule 1, Fernando Alonso, voziće za tim Toyota Gazoo u WEC šampionatu, pored angažmana za McLaren u F1. Prema najavama Španac će 2018. godine učestvovati u ukupno 25 trka u oba šampionata.\nAlonso će se takmičiti na svim trkama u Formuli 1, i onima u WEC u kojima će mu to vreme dozvoliti. Za sada, jasno je da će Španac učestvovati na čuvenoj trci u Le Manu. Povodom toga Alonso je izjavio “Le Man pratim već godinama i dugo sam želeo da učestvujem. Endurance trke su veoma različite od F1 i za mene će ovo biti novo iskustvo”.\nU WEC šampionatu Alonso će upravljati automobilom pod brojem 8, a u timu sa njim naći će se i njegove nekadašnje F1 kolege, Sebastijan Buemi i Kazuki Nakađima. Španac će debitovati u WEC seriji u Belgiji na stazi Spa.\nŠpanca će tokom odsustva u WEC menjati Entoni Dejvidson, nekadašnji prvak ove serije iz 2014. godine, koji je uzgred titulu osvojio takođe sa Toyotom.\nModel TS050 Hybrid koji Toyota koristi ostao je nakon povlačenja Porschea i Audija jedini hibridni automobil u klasi LMP1.\nAlonso se nada većoj konkurentnosti McLarenovog bolida u Formuli 1, nakon što je ovaj tim raskinuo ugovor sa dobavljačem motora Hondom. McLaren će u 2018. godini koristiti Renaultovu pogonsku jedinicu, a prelazak na novi agregat bio je jedan od uslova Španca za ostanak u McLarenu.\nNedavno je Luis Hamilton u intervjuu za britanske medije naglasio da Alonsoa vidi kao najsposobnijeg vozača među aktuelnim pilotima u Formuli 1.\ntagovi: Fenrnando Alonso formula 1 izdvojeno le man toyota wec\nprethodni Mercedes nema problem s pravilom tri pogonske jedinice po sezoni\nsledeći Niki Lauda o ukidanju tradicije atraktivnih devojaka na gridu


„Svetska klasa počinje tamo gde se završava vaša zona komfora, to je pravilo koje najuspešniji, najuticajniji i najsrećniji uvek imaju na umu.“\nNikola Tesla jednom je rekao da se najbolje ideje rađaju u samoći – upravo iz tog razloga vreme koje provedemo sami sa sobom, daće nam neophodnu energiju i inspiraciju za dalje životne i poslovne podvige, što je u preduzetništvu od izuzetne važnosti. O značaju samoće i mira, između ostalog, govori i fantastična knjiga Budni u pet (i vaš je čitav svet), koju je napisao legendarni stručnjak za liderstvo Robin Šarma.\nPre dvadeset godina, Šarma je predstavio koncept Budni u pet (i vaš je čitav svet), zasnovan na revolucionarnoj jutarnjoj rutini koja je pomogla njegovim klijentima da povećaju produktivnost, poboljšaju zdravstveno stanje i sačuvaju smirenost u ovom našem previše komplikovanom svetu.\n„Evo dragocene male tajne koju giganti industrije, istaknuti umetnici i ljudi sa izuzetnim dostignućima nikada neće podeliti sa vama: divovski rezultati imaju mnogo manje veze sa vašom nasleđenom genetikom, nego sa vašim svakodnevnim navikama. A vaš jutarnji ritual je daleko najvažniji ritual koji treba da podesite. I zatim ga pretvorite u automatsku naviku.“\nPomenuta knjiga otkriće vam kako izvanredni geniji, poslovni titani i najmudriji ljudi na svetu počinju jutro da bi postigli izvanredna dostignuća. Takođe, naučiće vas malo poznatu formulu da biste se probudili inspirisani, fokusirani, kao i detaljan metod da biste imali vremena da vežbate, resetujete se i radite na ličnom razvoju. Naučiće vas vežbe zasnovane na neuronauci, koje će vam dokazano pomoći da ustanete lako dok mnogi drugi spavaju, kao i insajdersku taktiku kojom ćete odbraniti talente, veštine i snove od digitalnih ometanja i drugih vrsta odvlačenja pažnje, kako biste uživali u bogatstvu, učinku i veličanstvenom uticaju na svet.\n„U svakom slučaju, dopustite mi da jednostavno kažem kako je mesto odakle potiču vaše najveće neprijatnosti takođe i mesto u kom se nalaze vaše najveće mogućnosti. Verovanja koja vas uznemiruju, osećanja koja vam prete, projekti koji vas nerviraju i razvoj vaših talenata kome se nesigurni deo vas protivi upravo su pravac kojim treba da se krećete. Usmerite se svom težinom ka ovim prolazima do vaše veličine u svojstvu kreativnog stvaraoca, tragača za ličnom slobodom i korisnika mogućnosti. A onda brzo prihvatite ta verovanja, osećanja i projekte, umesto da uredite svoj život na način koji ih odbacuje. Ako uđete pravo baš u one stvari koje vas plaše, to je način na koji ponovo stičete svoju zaboravljenu moć i vraćate nevinost i strahopoštovanje koje ste izgubili posle detinjstva.“\nBudni u pet nateraće vas da se, hteli ili ne, pokrenete, preispitate, iznova pronađete životnu svrhu i otključate sopstveni potencijal. Motivisaće vas da izvučete najbolje od života. Takođe, poenta nije isključivo u ustajanju u pet. Poenta je da radite kada ste vi – shodno svom senzibilitetu – najproduktivniji, najkorisniji, najbudniji.\nDa li je vreme vaše najviše koncentracije što ranije ujutru, ili kasno noću?\nPripasti klubu ranoranilaca ima svojih prednosti, ali samo ukoliko je to šablon koji vam odgovara. Za najbolji učinak u životu i poslu, najbitnije je oslušnuti sebe, svoje potrebe i svoju intuiciju.\nOstale knjige Robina Šarme koje vas mogu inspirisati:\nTagoviBudni u pet Kaluđer koji je prodao svoj ferari Put ka veličanstvenosti Robin Šarma Vođa bez titule\nStartup saveti Tima Ferrissa\nPriča o uspehu – Christopher Nolan


Srbija: Zaposlenima u javnom sektoru od januara veće plate\n02.12.2016. / 11:15\nBEOGRAD, Zaposleni u dijelu javnog sektora u Srbiji dobiće u januaru uvećane zarade, a zabrana zapošljavanja u državnoj službi biće produžena do kraja 2017. godine, predviđeno je izmjenama Zakona o budžetskom sistemu koji je Vlada dostavila Skupštini Srbije na usvajanje\nGrčka: Zaposleni u javnom sektoru stupili u štrajk\n24.11.2016. / 11:46\nATINA, Radnici javnog sektora u Grčkoj stupili su danas u štrajk zbog reformi tršišta rada i penzionog sistema, kao i zbog prodaje državne imovine, na šta je Vlada pristala da bi od kreditora dobila zajmove.\nRadnicima u RS-u umanjuje se iznos plate po osnovu minulog rada\n18.11.2016. / 14:41\nBANJA LUKA, Stavka u budžetu Republike Srpske (RS) za plate zaposlenih u javnom sektoru biće u narednoj godini umanjena.\nSavanović: U budžetu manja stavka za plate zbog umanjenja pozicije minulog rada\n18.11.2016. / 11:05\nBANJALUKA, Ministar rada i boračko-invalidske zaštite Republike Srpske Milenko Savanović izjavio je da će stavka za plate zaposlenih u javnom sektoru u budžetu za narednu godinu biti umanjena s obzirom na to da je umanjena pozicija minulog rada sa 0,5\nVučić najavio povećanje plata u javnom sektoru\n30.10.2016. / 12:05\nBEOGRAD, Premijer Srbije Aleksandar Vučić najavio je povećanje plata u javnom sektoru. Najveće povećanje dobiće zaposleni u prosvjeti, između šest i sedam procenata.\nPrivatni sektor raste, a javni se smanjuje\n18.10.2016. / 11:24\nBRISEL, Zaposlenost u privatnom sektoru počinje pokazivati rast kao rezultat boljih ekonomskih parametara u BiH, dok se istovremeno zaposlenost u javnom sektoru polako smanjuje, istaknuto je u najnovijem ekonomskom izvještaju Evropske komisije za BiH.\nTegeltija: Usvojiti operativni plan za smanjenje potrošnje na plate javnog sektora\n17.10.2016. / 9:47\nBANJALUKA, Vlada Republike Srpske će do kraja godine usvojiti operativni plan za smanjenje potrošnje na plate u javnom sektoru, kojim će biti precizirano kako će to biti urađeno za svaki resor pojedinačno, izjavio je ministar finansija Srpske Zoran Tegeltija.\nVučić: Od januara veće plate radnicima sa minimalcem\n16.10.2016. / 10:10\nNIŠ, Predsjednik Vlade Srbije Aleksandar Vučić izjavio je u Nišu da će radnici u privatnom i javnom sektoru koji primaju minimalac imati za osam odsto veću platu od 1. januara.\nNepotizam u RS: Političari zaposlili djecu, žene, kumove, ljubavnice…\n12.10.2016. / 15:55\nU Republici Srpskoj teško da postoji funkcioner u vlasti da nije zaposlio nekog člana uže ili šire porodice. Od predsjednika, premijera, ministara, predsjednika skupštine, do funkcionera u opštinama i gradovima. U ovoj godini RS su potresla dva slučaja u kojima\nVlada Srpske smanjuje javnu potrošnju\n11.10.2016. / 13:14\nBANJALUKA, Ministar finansija Republike Srpske Zoran Tegeltija izjavio je danas da je plan Vlade Srpske smanjenje javne potrošnje i ograničenje fonda plata za zaposlene u javnom sektoru.\n05.10.2016. / 10:44\n– Bojan Đokić, sin ministra Đokića, imenovan za direktora „Pošta“ u Brčkom – Čubrilović, Dodik, Cvijanović, Tegeltija, Špirić, Vujnić svoje najbliže takođe zaposlili u javne ustanove – Javni sektor opterećen viškom radnika, javna preduzeća poseban problem – Višak radnika imaju\nTegeltija: Postepeno smanjenje broja zaposlenih u javnom sektoru\n23.09.2016. / 12:09\nBANJALUKA, Ministar finansija Republike Srpske Zoran Tegeltija istakao je da je Vlada Srpske opredijeljena za duboke fiskalne reforme koje bi rasteretile realni sektor, učinile ga atraktivnim za direktne i strane investicije, te dodao da će proces smanjenja broja zaposlenih u\nMMF Srbiji ipak sprema 75.000 otkaza?\n19.09.2016. / 8:30\nBEOGRAD, Ekspert Bečkog instituta za međunarodnu ekonomiju Vladimir Gligorov ocijenio je da bi naredni reformski korak Vlade Srbije trebalo da bude usmjeren na modernizaciju javnog sektora.


Najuspešniji trener NFL lige odbio Trampovu Predsedničku medalju slobode! – Sport ONLINE\n12/01/2021 Dejan M. Andrić NFL, Ragbi, Vesti 0\nBil Beličik, glavni trener Nju Ingland petriotsa, objavio je da će odbiti Predsedničku medalju slobode, koju je trebalo da primi u četvrtak od Donalda Trampa. Najveći NFL trener današnjice saopštio je da su „tragični događaji iz prošle nedelje“ razlog zbog kojeg se odlučio na ovakav potez.\nČovek koji je je sa „patriotama“ osvojio šest titula na Superboulu, rezigniran protestom Trampovih pristalica i ulaskom u Kapitol, kao i ponašanjem odlazećeg predsednika, odbio je najvažnije najviše američko civilno odlikovanje.\nBeličik je najuspešniji trener u istoriji NFL-a.\n„Nedavno mi je ponuđena prilika da primim Predsedničku medalju slobode, što mi je laskalo zbog poštovanja onoga što to priznanje predstavlja i divljenja prema bivšim dobitnicima“, istakao je Beličik.\n„Posle toga su se dogodili oni tragični događaji iz prošle nedelje, ali je odlučeno da se dodela ipak organizuje. Pre svega, ja sam američki građanin sa velikim poštovanjem prema vrednostima naše nacije, slobodi i demokratiji.“\n„Predstavljam takođe svoju porodicu i tim Nju Ingland petriotsa. Jedna od najisplativijih stvari u mojoj profesionalnoj karijeri dogodila se toko 2020. godine, zahvaljujući izuzetnom vođstvu u našem timu, razgovori o socijalnoj pravdi, jednakosti i ljudskim pravima su izbili u prvi plan i postali dela. Nastavljajući te napore, istovremeno ostajući veran ljudima, tim i zemlja koju voli prevazilaze vrednosti svake pojedinačne nagrade“, zaključio je Beličik.\nFudbalski klub Crvena zvezda i Veljko Simić sporazumno raskinuli ugovor


Sindikat BHRT-a pozdravlja naplatu RTV takse uz račun za struju: Vratiti program u vrh prioriteta - Portal 072info\n3. Avgusta 2017. Vrijeme objave: 20:00 sati\nSindikalna organizacija BHRT pozdravlja potpisivanje sporazuma o naplati RTV takse putem računa za električnu energiju, a posebno spremnost Elektroprivrede BiH da s punom odgovornošću učestvuje u rješavanju problema finansiranja javnih emitera, saopćeno je iz Sindikata BHRT-a.\nU saopćenju dodaju da očekuju i od drugih subjekata, s kojim su pregovori u toku, da će pokazati odgovornost i potpisati sporazum.\nIz Sindikata navode da je potpisivanjem sporazuma novi Upravni odbor BHRT ispunio dio njihovih očekivanja i da je napravio važan korak u stabilizaciji finansijske situacije u BHRT-u, što je bilo i obećano tokom susreta članova Upravnog odbora sa predstavnicima Sindikata.\n“Kako članovi novog Upravnog odbora BHRT, za razliku od njihovih prethodnika, pored jasno izražene volje da počnu rješavati probleme, imaju i konkretne rezultate svog rada na samom početku mandata, Sindikalna organzacija BHRT i dalje će ostati pouzdan partner na putu oporavka naše medijske kuće. Prijedlozi i primjedbe koje su naši predstavnici iznijeli tokom susreta s članovima novog Upravnog odbora BHRT, očigledno su shvaćeni s punom ozbiljnošću, kao konstruktivan doprinos našeg članstva naporima da BHRT konačno počne djelovati u znatno boljoj finansijskoj situaciji. Naši članovi i predstavnici i dalje će ostati otvoreni za punu saradnju i prijedloge koji će, nadamo se, i ubuduće imati rezultate”, saopćeno je.\nNakon što je sporazum potpisan, iz Sindikata navode da je od menadžmenta BHRT-a očekuju da odmah vrati redovnu dinamiku isplate plaća i drugih primanja uposlenika, a posebno da počne rješavati neisplaćene obaveze prema Zavodu penzijskog i zdravstvenog osiguranja.\n“Također pozivamo menadžment da program vrati tamo gdje mu je mjesto – u sam vrh prioriteta djelovanja BHRT-a i da novinarima i drugim uposlenicima omogući rad s ciljem poboljšanja programa. Smatramo da je krajnje vrijeme da se stabilizuje plaćanje dopisnika i da se pojača dopisnička mreža, da novinari i reporteri krenu na teren i da konačno počnemo proizvoditi programske sadržaje, koji su praktično bili ugašeni zbog teškog stanja u našoj medijskoj kući”, saopćeno je iz Sindikata.\nDalje navode da nakon potpisivanja sporazuma i djelimične stabilizacije finansiranja, nemaju pravo javnosti i dalje govoriti kako nemaju finansijskih mogućnosti za proizvodnju kvalitetnijeg programa.\n“Upravo zbog toga je neophodno da program bude prvi prioritet menadžmenta što dosada, prema našem mišljenju, nije bio slučaj. Pozivamo poslanike i delegate u Parlamentu BiH da prestanu izvoditi predstave za javnost tobožnjim sukobima oko Zakona o javnom sistemu ubirući jeftine predizborne poene i da konačno otvore istinski dijalog kako bismo što prije došli do tog zakonskog rješenja, kojim će biti osigurana dugoročna opstojnost javnih emitera i njihovo stabilno finansiranje”, zaključeno je.


ODRŽAN PRIJEM ZA UČESNIKE FESTIVALA „BISERNA GRANA“ | Novi Sad\nPočetna stranica › ODRŽAN PRIJEM ZA UČESNIKE FESTIVALA „BISERNA GRANA“\nODRŽAN PRIJEM ZA UČESNIKE FESTIVALA „BISERNA GRANA“\nČlan Gradskog veća za kulturu Dalibor Rožić primio je učesnike 10. Festivala nošnje, nakita i oglavlјa ''Biserna grana'' koji se održava od 5. do 8. oktobra u organizaciji KC ''Mladost'' iz Futoga pod pokrovitelјstvom Grada Novog Sada i uz podršku Pokrajinskog sekretarijata za kulturu, javno informisanje i odnose s verskim zajednicama. Cilј festivala je da prezentuje folklorno bogatstvo naše zemlјe i zemalјa u regionu, da akcentuje značaj očuvanja materijalnog folklornog nasleđa kao bitnog obeležja kulturnog identiteta svakog naroda.\n-Pred nama je jubilarno deseto izdanje Festivala „Biserna grana“ i verujem da će i ovoga puta na najlepši način predstaviti folklor i tradiciju nacija koje su prisutne na ovim prostorima. Festival je jedinstven u našoj zemlјi i Novi Sad je ponosan na to što je domaćin manifestacije izuzetnog kulturološkog značaja. Koncerti, modne revije, izložbe biće prilika da se bolјe upoznamo sa običajima naših predaka, sa elementima koji su utkani u naš identitet. Kohezija različitosti upravo i čini ovo podneblјe autentičnim i predstavlјa naše istinsko bogatstvo. Grad će uvek stati iza ovakvih projekata i siguran sam da ćemo svi zajedno učiniti da 2021. godine budemo najbolјa Evropska prestonica kulture- rekao je Dalibor Rožić.\nU ime KC „Mladost“ organizator Milan Stepanov zahvalio se Gradu na podršci koju već deset godina pruža Festivalu. Prema njegovim rečima Festival u fokus stavlјa materijalno folklorno blago – narodne nošnje i oglavlјa, a okuplјa kulturno – umetnčka društva nacionalnih zajednica Vojvodine, Srbije i goste iz regiona.\n-Do sada smo na Festivalu ugostili više od 200 kulturno – umetničkih društava, a ove godine pored vojvođanskih društava, sa nama su društva iz Makedonije, Hrvatske, Crne Gore, Republike Srpske, Bosne i Hercegovine, pa će bogatstvo i raznolikost folklornog nasleđa prikazati 20 društava iz zemlјe i regiona – naglasio je Milan Stepanov i istakao da je Festival „Biserna grana“ nosilac EFFE etikete za 2017–2018. godinu koju dodelјuje Evropska asocijacija festivala, nosilac projekta „Evropa za festivale, festivali za Evropu“.\nU okviru Festivala upriličene su dve izložbe najbolјih fotografija narodnih nošnji i oglavlјa na Trgu slobode, a treća je „Govor šara – ćilimi iz zbirki Muzeja Grada Novog Sada“ koja je posvećena srpskom ćilimarstvu i prezentovana je kroz dvadesetak sačuvanih primeraka koji su prikuplјeni u Muzeju od njegovog nastanka do danas. Izložba će biti postavlјena u KC „Mladost“ Futog do 12. oktobra, a posetioci mogu da je pogledaju svaki dan od 17 do 20 časova. Subota kao glavni dan festivala predviđena je za defile učesnika u narodnim nošnjama centrom Novog Sada, koncert i reviju nošnji svih učesnika u atrijumu Muzeja Grada Novog Sada na Petrovaradinskoj tvrđavi. Tokom festivala sa gostima, kulturno-umetničkim društvima iz Bosne i Hercegovine, Republike Srpske, Crne Gore i Makedonije, nastupiće i subotička grupa "Iskon" koja izvodi etno muziku.


Ugljevički lutkari predstavljali Republiku Srpsku u Novom Sadu - UGLJEVIK.INFO\nNaslovna Ugljevik Aktuelnosti Ugljevički lutkari predstavljali Republiku Srpsku u Novom Sadu\nUgljevički lutkari predstavljali Republiku Srpsku u Novom Sadu\nPosted on 14. maja 2018.\nUčenici Osnovne škole „Aleksa Šantić“ iz Ugljevika, kao jedini predstavnici Republike Srpske, učestvovali su na međunarodnom takmičenju osnovnih škola u lutkarstvu (FLUOŠ), koje je po 24. put održano u Novom Sadu.\nTakmičenju je prethodio svečani prijem u Gradskoj kući u Novom Sadu , gdje je malim Ugljevičanima ukazana posebna dobrodošlica kao jedinim gostima iz Republike Srpske.\nMali Ugljevičani izborili su plasman u 8 najboljih ekipa od ukupno 26 ,koliko ih uzelo učešće na ovom prestižnom tradicionalnom lutkarskom festivalu, koje okuplja brojne škole kako iz Srbije tako i zemalja regiona.\nUgljevički lutkari predstavili su se predstavom „Mala vještica“ i osvojili posebnu nagradu za primjenu specijalnih efekata u predstavi .\n„Veoma sam ponosna na moje učenike i srećna zbog postignutog uspjeha. Ova nam nagrada mnogo znači, posebno iz razloga što je osvojena na jednom od najvećih prestižnih takmičenja lutkarstva osnovnih škola u regionu“, kaže učiteljica Snežana Milošević, autorka predstave.\nTalentovani mali lutkari iz Ugljevika , nedavno su osvojili prvo mjesto na bijeljinskom festivalu „Lutvid“ koji se održava u organizaciji Narodne biblioteke „Filip Višnjić“, a nakon uspjeha u Novom Sadu, uskoro ih očekuje nastup i na „Lutkef festu“ koji se održava u Beogradu.\nPrevious article Teška saobraćajna nezgoda u Hasama /FOTO/\nNext article Dvostruko zlato za Igora Jevtića


DESANT NATO GENERALA NA SRBIJU: Šta se krije iza učestalih poseta najviših zvaničnika Alijanse Beogradu?! | Web-Tribune.com\nHome / TEMA DANA / DESANT NATO GENERALA NA SRBIJU: Šta se krije iza učestalih poseta najviših zvaničnika Alijanse Beogradu?!\nDESANT NATO GENERALA NA SRBIJU: Šta se krije iza učestalih poseta najviših zvaničnika Alijanse Beogradu?!\n20. jula 2017.\tTEMA DANA Leave a comment\nSrbija ima jasno definisanu politiku vojne neutralnosti, koja je utemeljena i u rezoluciji Skupštine Srbije. Istovremeno, naše vojne snage održavaju žive kontakte i vežbe i sa pripadnicima NATO i ruskih snaga, što nas čini jedinstvenim primerom u Evropi.\nFoto: Tanjug/Dragan Kujundžic\nMeđutim, u samo nedelju dana u srpskoj prestonici sa najvišim našim zvaničnicima su razgovarala dvojica NATO generala i direktor Fronteksa.\nDa li se radi o pojačanom pritisku Alijanse na naše zvaničnike da promene odluku o neutralnosti Srbije?\nTek što je stigao iz posete Vašingtonu, predsednik Srbije Aleksandar Vučić susreo se sa vrhovnim komandantom snaga NATO u Evropi i komandantom američkih snaga u Evropi Kurtisom Skaparotijem.\nKako je saopšteno iz predsednikove Službe za saradnju sa medijima, Vučić je je izrazio nadu da će saradnja Vojske Srbije sa NATO, u okviru programa Partnerstvo za mir, biti unapređena sa ciljem dalje izgradnje kapaciteta za doprinos međunarodnom miru.\nSrpski predsednik je istakao da KFOR, odnosno međunarodne mirovne snage na Kosovu i Metohiji pod vođstvom NATO, imaju ključnu ulogu u zaštiti srpskog naroda na Kosovu i Metohiji kao garant njihove bezbednosti, kao i očuvanju stabilnosti u regionu\nSličnu poruku ministru odbrane Aleksandru Vulinu prošle srede prenela je i admiral Mišel Hauard, komandant Komande združenih snaga NATO u Napulju.\nOna je potvrdila značaj stalnog političkog dijaloga i razmene informacija, naročito kada je reč o bezbednosnim izazovima kao što su terorizam, organizovani kriminal ili migratorna kriza, sa kojom se suočava region zapadnog Balkana, ali i cela Evropa\nIzmeđu ove dve posete, stao je i razgovor direktora Fronteksa, Agencije EU za evropsku i obalsku stražu, Fabrisa Leđerija sa najvišim srpskim zvaničnima. Mada Fronteks nema veze sa NATO, ne može se prenebregnuti činjenica sa da Evropsku uniju čine mahom članice Alijanse.\nPolitički analitičar Branko Radun za Telegraf.rs kaže da očigledno postoji pojačana zainteresovanost velikih svetskih sila za Srbiju.\n– U novim odnosima snaga u svetu, ponovo Balkana postaje interesantan. Interesovanje pokazuje i nova Trampova administracija, Rusija, Kina, ali regionalna sila – Turska – ukazao je Radun\nOn smatra da Balkan ima svoju značajnu ulogu kod svetskih sila i da mi često potcenjujemo svoj značaj.\n– Sve te česte posete pokazuju da se Alijansa, ali drugi svetski faktori bore da pridobije Srbiju. Međutim, sve dok je Srbija neutralna biće zanimljiva svima, a kada bi recimo ušla u NATO, tu ne bi više bilo velike dileme i izgubili bismo na atraktivnosti i značaju – rekao je Radun\nPrevious POTPUNI PREOKRET U SIRIJI: Nova Trampova odluka šokirala sve\nNext Kriminal se širi Evropom: Više od 5.000 grupa pod istragom, ove mafije su najopasnije, među njima i bosovi sa Balkana!


Da je planeta Zemlja prekrivena više vodom nego kopnom, znamo. Da se ljudsko telo stoji od oko 60 odsto vode takođe znamo, da čovek može da živi oko mesec dana bez hrane, ali samo oko nedelju dana bez vode opšte je poznato… Ali postoje i te kako zanimljive činjenice o vodi koje sigurno niste znali…\nNa primer, naučnici su otkrili da na Zemlji postoji ista količina vode kao i kada je Zemlja nastala, pa voda iz naše slavine mogla bi da sadrži molekule koje su pili i dinosaurusi. Pored toga, skoro 97 procenata svetske vode je slano ili se na drugi način ne može piti. Još 2 procenta je zaključano u ledenim kapama i glečerima. To ostavlja samo 1 procenat za sve potrebe čovečanstva! Ili, drugačije rečeno: kada bi sva voda sveta stala u bokal od četiri litra, slatka voda koja bi nam bila na raspolaganju za piće bila bi samo oko jedne supene kašike. Evo i činjenica koje nam govore koliko vodu treba ceniti: U proseku, žene u nekim zemljama u razvoju hodaju oko 6 kilometara dnevno da bi prikupile vodu!\nA sa li ste znali da u Srbiji postoji voda, prirodno mineralizovana, prirodno filtrirana koja u flašice dospeva bez ikakve prerade – onakva kakvu je priroda stvorila. Ova voda je arteška, podzemna voda, koja se crpi iz izdana u Banji Vrujci, sa 605 metara dubine, gde je hiljadama godinama bila zaštićena od svih spoljnih uticaja, među nepropusnim krečnjačkim stenama. Zato i možemo da je pijemo bez prerade, a zbog odličnog odnosa minerala u njoj - u neograničenim količinima svaki dan. Preporučuje se svim uzrastima, i deci i bebama i odraslima.\nVODAVODA – Zvanična voda turnira ATP Serbia Open\nOva voda, koju svi znamo pod imenom VODAVODA, ima pH vrednost 7,6 pa je idealna za naše ćelije, jer ljudski organizam ima skoro istu pH vrednost - 7,3. Zato ova voda održava acidno-baznu ravnotežu u organizmu, koja je značajna za odvijanje mnogih procesa na ćelijskom nivou. Ona deluje antioksidativno, učestvuje u oksigenaciji naših ćelija i svojom uravnoteženom mineralizacijom deluje blagotvorno kada je svakodnevno konzumiramo. Ona je jonizovana, alkalna voda i ima svojstvo i da vezuje slobodne radikale, pa na taj način pomaže u oksigenaciji tkiva i većoj produkciji ćelijske energije.\nTakođe, zanimljivo je da će ovu našu artešku vodu, na Svetskom prvenstvu u fudbalu, koje se održava u Kataru konzumitati cela naša fudbalska reprezentacija jer je VODAVODA zvanična voda naše reprezentacije. To i neće biti tako teško, iako je Katar deleko, jer je naša voda odavno našla svoje mesto na tržištu u ovoj zemlji kao i u još nekim zemljama Zaliva. Između ostalih, i u Bahreinu. Arteška voda iz Banje Vrujci kod Mionice, pije se svakog dana na kraljevskom dvoru u ovoj zemlji. Zahvaljujući kvalitetu koji ima, optimalno izbalaniranom sastavu minerala, naša voda našla je svoje mesto i na veoma zahtevnom ruskom tržištu, gde je dobila sertifikat za korišćenje za bebe, od prvog dana, pa se tako u Rusiji mamama savetuje da ovu vodu mogu da koriste za spremanje hrane i piće za svoju decu.\nA da li ste znali da je voda iz Banje Vrujci bila sponzor teniskog turnira Serbia Open, na kom smo imali prilike da na domaćem terenu gledamo Novaka Đokovića koji je broj jedan na svetu! Takođe, zahvaljujući ovoj vodi, naša mlada atletičarka Angelina Topić spremna je za svoje nove podvige o pobede u disciplini skok u vis, jer je VODAVODA njen stipendista. Ove je samo deo priče o ovoj našoj vodi koja nam stiže iz arteškog izdana pod planinom Svobor… Nisu li sve ove činjenice neverovatan dokaz koliko je voda ogromno čudo prirode i njene inteligencije i koliko mnogo može da se postigne ukoliko se veruje prirodi koja dobro zna šta je za nas najbolje, a ova voda povezuje kontinente, sportiste i sve generacije na svom putu da bude dostupna svima.\nVoda Otkriće Činjenice


Najuspešniji sajam u istoriji turizma\nBack REPORTAŽE MANIFESTACIJE Najuspešniji sajam u istoriji turizma\nutorak, 28 februar 2017 23:51\nNajveća turističko-privredna manifestacija u ovom delu Evrope, 39. Međunarodni beogradski sajam turizma, završen je u fantastičnoj atmosferi za sve učesnike i mnogobrojne posetioce.\nObeležen novim rekordima, događaj je opravdao lidersku poziciju u regionu i uspešno nastavio trend rasta u svim parametrima: broja učesnika - izlagača i zemalja koje su nastupile, organizacionog, sadržajnog i biznis aspekta, poslovnih susreta i ugovorenih poslova tokom sajma, ali i broja posetilaca.\nKao nosilac razvoja turizma na našim prostorima, manifestacija je na sveobuhvatan način predstavila i sagledala sve aspekte turističke privrede organizujući tradicionalno u isto vreme i Sajam hotelsko-ugostiteljske opreme HORECA OPREMA, Sajam vina BEOWINE, ove godine na većem izlagačkom prostoru i sa većim brojem učesnika i izlagača, kao i Sajam suvenira.\nSajam je etablirao novi trend u svetu turizma - da se turističke destinacije objedinjuju u jednu zajedničku turističku ponudu u cilju što efektnijeg osvajanja novih tržišta i povećanja turističkog prometa i broja turista.\nRekordni broj izlagača i posetilaca iz svih delova sveta potvrđuje regionalni i međunarodni karakter ovog centralnog turističkog događaja. U šest hala Beogradskog sajma više od 1100 izlagača iz 56 zemalja sveta predstavilo je turističku ponudu, kulturu i običaje, vina i specijalitete kojim očaravaju turiste i goste.\nPotvrda značaja Sajma turizma za ekonomiju i srpsku privredu data je i prepoznata od strane države. Sajam je i ove godine otvorio premijer Srbije Aleksandar Vučić, a podršku manifestaciji pružio je Rasim Ljajić, potpredsednik Vlade i ministar trgovine, turizma i telekomunikacija Republike Srbije. Premijer Vučić je u dva ekspozea dao značaj turizmu kao važne privredne grane sa multiplikativnim efektom na ekonomiju čitave zemlje. Predstavio je strategiju koja po prvi put definiše 18 destinacija u Srbiji i jasno naznačava da ti potencijali treba da budu iskorišćeni u punom kapacitetu.\nU organizaciji Privredne komore Srbije i Privredne komore Crne Gore, tokom sajma održan je Forum o unapređenju regionalne saradnje u oblasti turizma. Na skupu je ukazano da su zajednički turistički proizvodi zemalja regiona najbolji način za povećanje broja stranih turista i prepoznatljivosti regiona, a najavljen je i prvi u nizu projekata - formiranje jedinstvene turističke ponude Srbije i Crne Gore sa konkretnim aranžmanima. Zajednički turistički proizvod - sedam različitih programa, obuhvataće programe utemeljene na specifičnoj prirodnoj i kulturnoj baštini dve zemlje.\nTuristička organizacija Beograda predstavila je kreativni duh prestonice, city break ponude, festivalska i kongresna dešavanja kao i nove načine razgledanja Beograda - razgledanja iz vazduha - helikopterom.\nBeograd je bio turistički centar sveta i grad kosmopolitskog duha tokom četiri sajamska dana, što je uz brojne prateće događaje, promocije, prezentacije i konferencije... rezultiralo velikom pažnjom javnosti i predstavnika medija za Sajam turizma.\nAkreditovano je oko 1000 novinara, među njima i veliki broj iz inostranstva: Ruske Federacije, NR Kine, Irana, Kanade, Australije, Italije, Holandije, Nemačke, Crne Gore, Hrvatske, Bosne i Hercegovine, Slovenije, Makedonije, Mađarske, Bugarske, Slovačke, Rumunije, Republike Srpske...


Jović: Srbija sve više može da ponudi i ono što SAD nude\nTanjug 7. juna 2021. 16:48\nFRANKFURT – Srbija našim mladim ljudima sve više može da ponudi i ono što im SAD nude – a to je da od svog znanja i marljivog rada mogu pristojno da žive ako su u svojoj profesiji zaista jako dobri, istakao je novi generalni konzul Srbije u Čikagu Damjan Jović.\nJović je, u intervjuu za frankfurtske „Vesti“, kazao da u Čikagu sreće ljude koji su uspešni u svojim profesijama ili su pred penzijom, a razmatraju opcije za povratak u Srbiju ili su već doneli odluku i kupili nekretnine u Beogradu i drugim mestima.\n„Nažalost, još nam mnogo mladih ljudi i odlazi iz Srbije u potrazi za boljim životom ili ostvarenjem nekog svog sna, ali dosta je i njih koji tek kada ovde stignu shvate da san i java nisu jedno isto. Nigde nije lako, ali optimista sam da posvećenošću i velikim radom u narednih desetak godina možemo da izgradimo Srbiju kao državu u koju se više naših ljudi vraća nego što iz nje odlazi“, kazao je on.\nNajavio je da će, pored uže konzularne delatnosti, prioriteti njegovog rada biti rad sa dijasporom, jačanje ekonomskih odnosa Srbije i SAD, ali i povezivanje i stvaranje preduslova za saradnju i razmenu između obrazovnih, kulturnih, zdravstvenih i drugih institucija dve države.\n„Trudićemo se da u narednim godinama veći broj mladih ljudi srpskog porekla iz SAD dovodimo organizovano u Srbiju da provedu bar mesec dana upoznajući intenzivno zemlju svojih predaka, ali i ljude koji u njoj žive, rade i stvaraju. Pokušaćemo da im ponudimo najlepšu uspomenu i celoživotnu vezu sa maticom. Planirane su i aktivnosti na unapređenju mogućnosti za učenje srpskog jezika“, najavio je on.\nJović je kazao da Srbija našem čoveku može ponuditi spontanost, toplinu i osećaj pripadnosti, koji su često potcenjeni, ali neretko određuju kvalitet života, dodajući da to naši ljudi u Americi najbolje znaju.\nŠto se tiče unapređenja saradnje između srpskih privrednika u dijaspori i matici, on je rekao da će nastojati u narednom periodu da uspešnim poslovnim ljudima iz dijaspore u SAD približi poslovne prilike u Srbiji.\n„Poznato je da je npr. „Fajnenšel tajms“ Srbiju proglasio za najbolju destinaciju za strane direktne investicije na svetu, a to nije preporuka koju možete kupiti, već je priznanje za rezultate napornog rada koji su sve državne institucije uložile u stvaranje pozitivnog investicionog ambijenta. Ne vidim razlog da naši uspešni poslovni ljudi u SAD ne prepoznaju istu onu poslovnu priliku da naprave profit u Srbiji koju prepoznaju nemački, austrijski, italijanski, švajcarski i drugi preduzetnici“, naglasio je on.\nJović ukazuje i da je veliki broj američkih kompanija, čiji su vlasnici srpskog porekla, već prepoznao prednosti poslovanja u Srbiji, tako da mnoge od tih kompanija imaju kancelarije u Beogradu i širom naše zemlje.\n„Broj ljudi koje te kompanije zapošljavaju u Srbiji je iz godine u godinu sve veći i to me raduje, ali nesporno je da još postoji veliki neiskorišćen potencijal“, rekao je on.\nInače Jović kaže da ne postoje pouzdani i precizni podaci o broju pripadnika srpske dijaspore u Americi, ali i konstatuje nesumnjivo da je naša dijaspora u SAD najbrojnija u poređenju sa dijasporom u bilo kojoj drugoj državi.\n„Nezvanične procene se kreću od 600.000 do milion iseljenika svih generacija. Zvanične brojke sa prethodnih američkih popisa su znatno niže, ali ni one nisu pouzdane, jer se na popisu mnogi ljudi nisu izjašnjavali o nacionalnoj pripadnosti. U svakom slučaju, mislim da je od ukupnog broja mnogo važniji broj onih koji su spremni da se odreknu delića ličnog komfora, kako bi svoje znanje, ugled, kontakte, materijalne resurse angažovali zarad ostvarenja opšteg dobra ili u svrhu ostvarenja nacionalnih ciljeva i jačanja prijateljskih odnosa između Srbije i SAD“, podvukao je Jović.\nU tom smislu smatra da „nas ima dovoljno, ali da smo slabo organizovani“, tako da će po tom pitanju u narednom periodu morati da uloži dodatni napor i to će predstavljati jedan od njegovih prioriteta u radu.


Suvenir sa fotografijom predsednika Baraka Obame sa porodicomxSuvenir sa fotografijom predsednika Baraka Obame sa porodicom\nInauguracija prvog predsednika Sjedinjenih Država afro-američkog porekla, donela je ogroman prihod vašingtonskim prodavnicama suvenira. Pred drugu inauguraciju predsednika Obame pitanje je da li će suvenirnice uspeti da ostvare prihod od pre četiri godine. Suvenirska radnja u Vašingtonu, “Pokloni iz Bele kuće”, uz kupljeni souvenir nudi besplatno slikanje u improvizovanoj Ovalnoj kancelariji. Ali ove nedelje nameštaj iz replike predsedničke kancelarije biće uklonjen kako bi se dobilo na prostoru za turiste u potrazi za suvenirima. Prodavac Džermein Dejvis kaže da mu je kopija pozivnice za ceremoniju inauguracije najdraži suvenir.\n“Ujutru pre otvaranja radnje, sve je već bilo na policama.” Specijalno električno vozilo “Berta” manevriše kroz centar Vašingtona ulicama i trotoarima i doprema robu do prodavnica. Saobraćajni špic za to vozilo ne predstavlja nikakav problem. Međutim prodaja suvenira na kioscima nije baš tako uspešna.


CKM : Home / Vijesti / POSLANICI DA ODGOVORNO PRISTUPE IZMJENI I DOPUNAMA ZAKONA O DRŽAVNIM SIMBOLIMA\nCrnogorska kulturna mreža apeluje na poslanike u Skupštini Crne Gore da prilikom rasprave na plenumu o izmjeni i dopunama zakona o Državnim simbolima i Danu državnosti pristupe odgovorno, jer je ovaj Zakon veoma važan za dalje jačanje državnih simbola i podizanje svijesti kod građana o njihovog poštovanju.\nKakav ćemo Zakon dobiti zavisi od poslanika koji sačinjavaju većinu u Skupštini, i na njima je najveća odgovornost. Zanimljivoje da poslanici SDP-a, koja je prepoznata kao procrnogorska partija zarad ličnih sitnih partijiskih interesa neće učestvovati u raspravi za donošenje najvažnijeg zakona .\nKao što je crnogorska javnost upoznata naša organizacija je svim poslanicima u crnogorskom parlamentu dostavila prijedloge amandmana na izmjenu i dopune ovog zakona, sa jasnim ukazom nedostataka postojećeg zakona, i Vladinih amandmana.\nTražili smo i da sa njima lično razgovaramo na ovu temu i u direktnom razgovoru im približimo značaj usvajanja naših amandmana, ali nažalost do susreta sa biranim predstavnicima naroda nije došlo.\nKao što i javnost zna poslanici nijesu prepoznatljivi da samostalno donose odluke, i predlažu amandmane na sopstvenu odgovornost, samim tim će od političke volje zavisiti kakav će mo Zakon dobiti. Naročito je zanimljivo da poslanici vladajuće koalicije nijesu spremni da se suprostave prijedlozima Vlade ma kavi god oni bili. Podśetimo se samo Vladinih prijedloga na izmjenu i dopune Zakona o javnom redu i miru iz decembra mjeseca kojim su predložili da nije kažnjiva upotreba zastave druge države što je direktno nanosilio štetu crnogorskoj zastavi, što zahvaljujući prisebnosti poslanika Andrije Popovića nije prošlo.\nIzražavamo nadanje da poslanici neće usvojiti Zakon koji neće biti usklađen sa Ustavom, kao i da će ozbiljno razmotriti naše amandmane čijim bi se usvajanjem stalo na kraj nepoštovanju državnih simbola i države Crne Gore.


Home»Vesti»Zavod za javno zdravlje: Voda u Kraljevu je ispravna za piće\n18. јануара 2021. Vesti\nNakon što se u nedelju popodne, deo jalovišta u Leposaviću iz kombinata „Trepča“, obrušio u reku Ibar, iz Zavoda za javno zdravlje u Kraljevu kažu da je voda za piće ispravna i da su sva izvorišta zaštićena.\n„Ne znamo kolika se količina jalovišta obrušila u Ibar. Preduzeće Srbijavode vrši kontrolu, a u ispitivanje se uključio i Republički krizni štab. Uzorci se uzimaju sa nekoliko mernih tačaka u Ibru, od Rudnice, preko Raške, zatim Lakta do Kraljeva“, rekao je danas Alekdandar Macan, direktor Zavoda za javno zdravlje u Kraljevu.\n„Ako nečega bude bilo u Ibru, može se detektovati tek u subotu. Ali, za sada ću istaći da je voda za piće u Kraljevu ispravna“, kazao je Macan.\n„Zavod za javno zdravlje će raditi širu analizu vode, odnosno želimo da utvrdimo da li u njoj ima prisustva teških metala. Zaposleni na bunarima, svakih sat vremena vrše kontrolu, kako bi se uočilo ukoliko dođe do nekakvih promena“, rekao je Protić.


Nema saglasnosti u EU o pregovorima sa Skopljem i Tiranom | EurActiv Srbija\nNema saglasnosti u EU o pregovorima sa Skopljem i Tiranom\nObjavljeno : 06.06.2019.\t Tweet\nMeđu zemljama članicama EU još nema saglasnosti ni o kakvim odlukama vezano za datum početka pristupnih pregovora sa Severnom Makedonijom i Albanijom, pokazao je neformalni sastanak evropskog komesara za proširenje Johanesa Hana i ambasadora 28 zemalja članica.\nNeke članice EU koje su do sada insistirale da se početak pregovora odobri istovremeno za Severnu Makedoniju i Albaniju sada su za to da počnu pregovori samo sa Severnom Makedonijom dok, za Albaniju kažu da za sada nema izgleda da dobije datum za pregovore o članstvu u EU i da odluku treba odložiti za jesen.\nNemačka je, međutim, među zemljama koje su apsolutno protiv da pregovori o članstvu u EU počnu samo sa Severnom Makedonijom, preneli su agenciji Beta upućeni izvori.\nKada je reč o Zapadnom Balkanu u celini, na sastanku 5. juna zaključeno je da treba nastojati da se pruži podstrek evropskoj perspektivi regiona, ali osim te uopštene formulacije nije bilo konkretnijih predloga, kao ni vezano za dijalog Beograda i Prištine, iako većina zemalja smatra da je Priština ta koja je blokirala dijalog.\nAmbasadori zemalja članica će se zvanično sastati 12. juna i tada usvojiti predloge zaključaka o razvoju na Zapadnom Balkanu i mogućim odlukama o datumu početka pregovora sa Severnom Makedonijom i Albanijom.\nO tim zaključcima raspravljaće potom šefovi diplomatija 18. juna a onda to treba da potvrde i lideri EU.\nZemlje članice EU su u junu prošle godine dale uslovnu saglasnost Severnoj Makedoniji i Albaniji da počnu pregovore o članstvu ali ta odluka još nije potvrđena.\nIstog dana kada se komesar Han sastao sa ambasadorima, premijer Severne Makedonije Zoran Zaev upozorio je u Briselu da postoji opasnost da proevropska vlada koju predvodi padne i da se na vlast vrate nacionalističke snage, ukoliko njegova zemlja ne dobije očekivani datum za pregovore sa EU.\nZaev je to rekao u odgovoru na novinarsko pitanje kakve će biti posledice ako Evropski savet ne prihvati preporuku Evropske komisije da Severna Makedonija otpočne pristupne pregovore sa EU, prenela je vlada u Skoplju.\n"Ako ne dobijemo očekivano, datum za pregovore, postoji mogućnost da to izazove pad vlade. Ova stabilna vlada, sa svim teškoćama, najverovatnije će odmah izgubiti poverenje većine u parlamentu, jer smo im obećali da ćemo imati pozitivnu odluku EU ako se krećemo napred", rekao je Zaev.\nKako je istakao, ako Severna Makedonija bude morala da ide na prevremene parlamentarne izbore ekonomija će stati, jer niko ne investira u vreme priprema izbora i dogovora oko nove vlade.\n"Izgubićemo šest meseci, a to je za nas najskuplje vreme. Iako je to najgora opcija zemlja će produžiti u ovom pravcu, odnosno jačanjem evropske ideje i jačanjem integrativnog procesa EU", rekao je Zaev na konfereciji za novinare nakon foruma "Severna Makedonija: ubrzavanje reformi, ubrzavanje evropske integracije" u organizaciji EBRD i Centra za evropske politike.\nNa pitanje novinara da li će prevremeni izbori u tom slučaju doneti veću političku nestabilnost i neizvesnost kod evropskih reformi i da li to daje veći prostor proruskim i nacionalističkim partijama, Zaev je rekao da će, ako bude izbora, građani biti ti koji će odlučiti.\n"Ili će podržati ovu progresivnu, proevropsku opciju ili one koji blokiraju ove procese i koje neki nazivaju proruski ili nacionalistički i radikalni. Razočarenje koje će se desiti među našim sugrađanima, ako Evropski savet ne da pozitivno mišljenje, daje nadu ovim drugima, građanima koji podržavaju nacionalizam i radikalizam", rekao je premijer Severne Makedonije.\nZaev je istakao da to nije dobro sa Severnu Makedoniju, a nije dobro ni za region. "To su opcije i to nas zabrinjava. Bez obzira šta će se desiti, mi ćemo uraditi sve što najbolje možemo. Želim da naši partneri u EU znaju da smo čekali 15 godina i da je sada sve moguće", rekao je Zaev i dodao da od odluke Evropskog saveta zavisi i najavljena rekonstukcija njegove vlade.\n: Zaev očekuje da EU održi reč i otvori pregovore\n: Zapadni Balkan posvećen evrointegracijama, tempo reformi varira\n: Većina grupa u EP podržava evrointegraciju Zapadnog Balkana\n: Tusk: Umor od proširenja ne značí zatvaranje vrata EU Zapadnom ...\nNaslovna Vesti iz kategorije Vesti\nSaopštenje Foruma za međunarodne odnose Evropskog pokreta u Srbiji\nCEP: Srbija ipak nedovoljno ekonomski pripremljena za članstvo-umereno spremni ...\nZagađenje vazduha oduzima dah\nNeophodna jača podrška EU za napredak u oblasti zaštite životne sredine\nFestival evropskog filma ponovo na turneji - prva stanica Vranje\nSrbija mora da napreduje u vladavini zakona i normalizaciji odnosa sa Kosovom\nRadioaktivni gromobrani i dalje nad glavama građana\nZoran Milanović će se kandidovati za predsednika Hrvatske\nŠpanjolka Garsija jedini kandidat za lidera socijalista u EP\nTurska nastavlja sa ispitivanjem nalazišta gasa kod Kipra\nEU na jesen daje zeleno svetlo za Skoplje, ne i za Tiranu\nNVO kritikuju uslove za izbor poverenika\nSpore strukturne reforme koče evrointegraciju Zapadnog Balkana\nNortvolt gradi prvu evropsku fabriku automobilskih baterija\nDžonson ubedljiv u prvom krugu glasanja za lidera konzervativaca


iAnatomija: Google Maps prati javni prevoz\nGoogle Maps prati javni prevoz\nIako Google ne može da učini vozove tačnijim, od nedavno može da kaže koliko kasne.\nGoogle je u saradnji sa četiri američka i dva evropska grada dodao novu mogućnost svojoj aplikaciji Google Maps, koja obaveštava korisnika da li autobusi i vozovi kasne i koliko je to kašnjenje\nNovi dodatak Googleovim mapama funkcioniše vrlo jednostavno. Korisnike treba da pokrene aplikaciju i odabere stanicu do koje putuje. Nakon toga dobija spisak autobusa i vozova koji kasne, kao i vreme njihovog polaska i procenu dolaska na stanicu na kojoj se trenutno nalazi.\nČetiri američka grada koja su pružila podršku Googleovim mapama su Boston, Portland, San Francisko i San Dijego, dok su u Evropi to Madrid i Torino. Kompanija pregovara i sa drugim prevoznicima kako bi oni svojim korisnicima omogućili uvid u red vožnje.\nDa bi nove mogućnosti bile dostupne mora se instalirati najnovija verzija aplikacije Maps, a operativni sistem Android mora da bude verzije 1.6 ili noviji.\nNova mogućnost dostupna je i na desktop računarima koji imaju instaliranu aplikaciju Google Maps.


Marketing i ponašanje dece potrošača | APOS Potrošački Reporter\nNa ponašanje potrošača uopšteno veliki uticaj imaju marketinške kampanje,a kod dece posebno putem najraznovrsnijih medija. Odrasli najčešće nisu u mogućnosti da isprate kakvim su sve informacijama njihova deca izložena, zato je potrebno razgovarati sa njima. Ona najčešće budu zbunjena velikom količinom informacija koje obzirom na njihov uzrast i ne razumeju. Treba imati na umu da u izradi marketinških kampanja učestvuju stručnjaci iz različitih oblasti kao što su antropolozi, sociolozi, ekonomisti. Dok sa druge strane ekrana sedi potrošač koji samo pasivno prima reklamne poruke.\nZato je neophodno decu uputiti u to da oni nisu samo pasivni učesnici na tržištu, potrebno je od najranijeg detinjstava kod njih razvijati svest o tome da su oni aktivni učesnici. Treba im objasniti da imaju pravo na informisanost, a da odluku o tome koju će robu ili uslugu birati treba vrmenom da donose samostalno. Ličnim primerom odrasli bi trebalo da objasne da je svako lično odgovoran za odluke koje donosi. Da loše potrošačke odluke mogu da dovedu i do toga da biramo manje kvalitetnu robu ili uslugu, a mogu da nas dovedu i do finasijeki loše situacije. Nephodno je decu učiti o tome da se na pakovanjima robe nalaze korisne informacije za njih, stvoriti im naviku čitanja uputstava za upotrebu.\nKroz stvaranje svakodnevnih dobrih navika u ishrani, treba objasniti kako određena hrana može da ima loš uticaj na njihovo zdravlje, rast i razvoj. Deca su veoma svesna značaja zdrave životne sredine, zato im treba ukazati na to da i kao potrošači imaju uticaj na nju. Objasniti im da roba može da potiče od recikliranih materijala i da imaju mogućnost ponovne upotrebe već korišćenih stvari.\nDeca kada su u ulozi potrošača primenjuju navike strečene od odraslih osoba iz njihovog okruženjau, to je razlog više da kao odrasli budemo dobar primer.


Dragan Mektić - Srpskainfo\nPoslanik SDS u Predstavničkom domu Parlamenta BiH Dragan Mektić izjavio je danas da se broj migranata rapidno povećava i da će se doći u situaciju da na kraju u zemlji imamo 20.000 migranata.\nBivši ministar bezbjednosti i poslanik SDS u Parlamentarnoj skupštini BiH Dragan Mektić koji često na društvenim mrežama objavljuje fotografije sa svog porodičnog imanja u Prnjavoru, danas se pohvalio kako će uskoro imati dobre rakije od šljive.\nOd 75 kontrolisanih institucija BiH, revizori su čisto pozitivno mišljenje za poslovanje u 2019. godini dali samo za 22, a ostale su se ogriješile uglavnom o Zakon o javnim nabavkama i Zakon o radu.\nDragan Mektić i Fahrudin Radončić, bivši ministri bezbjednosti BiH, jedan drugog su javno optužili da je kriminalac, iznoseći sve i svašta, a da se niko u pravosuđu nije ni počešao. Dakle, ljudi koji su do juče navodno brinu o bezbjednosti svih nas došli su u poziciju da jedino javno mogu da kažu što imaju, jer ne mogu ili ne žele da kroz institucije promijene bilo šta. Koja god da je opcija u pitanju, mnogo je brate, čak i za zemlju apsurda kakva je ova u kojoj se nalazimo.\nIma li neko, u vaskolikoj Republici Srpskoj, a bogami i Bosni i Hercegovini, da nije pogedao video snimak Mektićevog „pjena partija“ na rijeci Ukrini? Teško. To je spektakl koji se ne propušta!\nMinistar poljoprivrede, šumarstva i vodoprivrede Republike Srpske Boris Pašalić rekao je da je nedopustivo da se iz zabave, obijesti i slično u vodotokove ispuštaju određene hemijske supstance, a što je nedavno viđeno na video snimku na kome poslanik u Predstavničkom domu Parlamentarne skupštine BiH Dragan Mektić skače u rijeku Ukrinu, koja je puna pjene.\nPoslanik u Predstavničkom domu Parlamentarne skupštine BiH Snježana Novaković Bursać ocijenila je danas da je poslanik u tom domu Dragan Mektić izgubio sve političke orijentire, osim onoga da treba da sluša SDA, jer je glasajući za negativno mišljenje Ustavnopravne komisije na Prijedlog zakona o izboru sudija Ustavnog suda BiH onemogućio njegovo usvajanje.\nDom naroda Parlamentarne skupštine BiH prihvatio je negativno mišljenje Ustavnopravne komisije o Prijedlogu zakona o prestanku mandata Visokog sudskog i tužilačkog savjeta (VSTS) BiH u sadašnjem sastavu.\nMigranstka kriza se usložnjava i prijeti da eskalira u narednih 15 dana- upozorava Mirko Šarović, predsjednik Srpske demokratske stranke osvrćući se na aktuelna dešavanja sa migrantima u Republici Srpskoj i Bosni i Hercegovini.\nČim je Dodikova reprezentacija zasjela u Sarajevo odmah je dala saglasnost Fahrudinu Radončiću da se migranti iz Bihaća premjeste u srpsko selo Lipe. Pet godina sam bio ministar u Savjetu ministara i pet godina nisam dozvolio da se migranski centri prave u srpskim povratničkim selima, rekao je danas član Glavnog odbora SDS Dragan Mektić.\nČlan Glavnog odbora SDS Dragan Mektić izjavio je danas da “SNSD i njegovi sateliti, trebaju svoje probleme na nivou BiH rješavati sa SDA i HDZ, sa kojima su koalicioni partneri, a ne da krivicu svaljuju na stranke koje su opozicija takvoj koaliciji”.\nČitanjem optužnice u Sudu BiH danas je počelo suđenje bivšem ministru bezbjednosti BiH Draganu Mektiću, šefu njegovog kabineta Igoru Golijaninu, pomoćniku ministra Samiru Agiću i Edinu Garapliji, vlasniku Instituta za zaštitu od požara i eksplozija INZA.\nBivši ministar bezbjednosti na OPTUŽENIČKOJ KLUPI: Počinje SUĐENJE Draganu Mektiću i ostalima\nDraganu Mektiću, bivšem ministru bezbjednosti u Savjetu ministara BiH, danas u Sudu BiH počinje suđenje.


06 Mar Kako Negovati Takmičarski Duh kod Dece\nPosted at 14:34h in Blog\tby\tSahovska Akademija Sampiona\nDugo očekivano u životu svakog deteta, prvo školsko zvono ne podrazumeva promene samo za mališane. Za roditelje, potpuno novi period u dečijem odrastanju znači odabir škole, upoznavanje sa nastavnicima, usvajanje novog rasporeda i novih pravila, ali i uključivanje u druge, vannastavne aktivnosti. Ponude su razne – školice jezika, časovi klavira, glumačke sekcije ili sport. Svaku treba proceniti pažljivo, izvagati njihove prednosti i mane, i odlučiti se za onu koja najviše doprinosi dečijem razvoju, na koju će se dete najlakše prilagoditi i koja će, na duže staze, imati najplodonosniji učinak na njegovo dalje odrastanje.\nSport, toliko omiljen među decom zbog svoje fizičke, aktivne prirode koja im omogućava izgaranje suvišne energije, kao i priliku da što više vremena provedu na širini terena, okruženi velikim brojem vršnjaka, samo polovično može odgovoriti na potrebe dece ovog uzrasta. Dok atletske discipline hrane njihovo telo, pravilno ga razvijajući i jačajući, škola hrani njihov mozak, pružajući mu neophodne vežbe za dalje sticanje znanja i umenja. Zajedničkim snagama, školske i vannastavne, sportske aktivnosti ostvaruju jedinstvo kognitivnog i socio-emocionalnog vaspitanja. Dok jedno utiče na drugo, učionica i sportski teren zajedno neguju dečiji takmičarski duh i održavaju ga zdravim.\nSaigrač ili Suparnik?\nIako dečije sklonosti ka stalnom međusobnom nadmetanju kod nekih roditelja nailaze na brigu a kod drugih na podršku, takmičarski duh, ukoliko je umeren i kontrolisan od strane odraslih, detetu može doneti više dobra nego zla. Istraživanja, kao i uvek, ukazuju na različite načine na koje deca reaguju na takmičarsku atmosferu, uvek u zavisnosti od temperamenta, darovitosti i uzrasta. Poznato je, takođe, da takmičarska nastrojenost nije urođena, već stečena karakteristika. Kod najvećeg broja dece ona se ne javlja do pete godine života, i prouzrokuje probleme u adaptaciji na socijalno okruženje do osme ili devete godine, kada se dete konačno prilagođava na rad u grupi i uči da prihvata poraz.\nSa razlikom u temperamentu dolaze i razlike u prilagođavanju na takmičarske situacije. Neka će deca pod pritiskom trijumfovati, dok će se neka povući. Na roditeljima je, kao i na vaspitačima, da dečije individualne mogućnosti procenjuju; shodno tome da je takmičarski duh kod dece osetljiv i često nezdrav (pa i opasan), na prirodno takmičarski nastrojeno dete ne treba vršiti dodatan pritisak. Sa druge strane, buđenje ovog duha kroz ohrabrivanje introvertne dece da pokažu svoje potencijale svakako je delotvorno. Dečije takmičenje je velika odgovornost, kako za roditelje dece-pobednika, tako i za roditelje dece koja gube. Kakva god sportska disciplina bila u pitanju, ishodi takmičenja su uvek jasni, i pobednik je uvek jedan. Pobeđivanje, kao i gubljenje, mora biti pažljivo propraćeno od strane odraslih, od kojih, na kraju, i zavisi na koji će se način dete nositi sa svojim dostignućem. Na taj način, takmičenje postaje vaspitno sredstvo, povod za donošenje pouke i sticanje iskustva. Usmereno na pravi način, ono razvija sposobnost brzog donošenja odluka, samokontrole, discipline i sazrevanja.\nRazvijanje takmičarskog duha kod dece je jedan od najdelikatnijih poduhvata u vaspitno-obrazovnom procesu. Nesumnjivo, on ima svoje prednosti i omogućuje deci da kroz iskustvo nauče kako da se nose sa velikim životnim iskušenjima i razumeju dinamiku između trijumfa i poraza. Kroz takmičenje, deca nadrastaju svoje sposobnosti, usvajaju veštine i razvijaju kogniciju i koordinaciju. Na taj način, takmičenje podstiče rast i motiviše dete da napreduje i dosegne cilj. Dete kroz nadmetanje prepoznaje svoje mogućnosti i ograničenja, i dobija podstrek da ih unapređuje. Kroz planiranje, ono uči o realnim i nerealnim ciljevima, čime razvija sposobnost samoprocenjivanja i analiziranja okoline. Ako gubi, dete usmeravano poukama odraslih spoznaje poraz i načine na koje se on prevazilazi. Uz to, ono doznaje pravila igre i njihovu važnost, oslobađa se pred auditorijumom i, konačno, uči kako da sarađuje sa drugima na putu ka kolektivnom cilju.\nIpak, svoje potencijale za podsticanje i motivaciju takmičarski duh ne može ostvariti bez supervizije odraslih. Ukoliko je u svojim sklonostima ka nezdravom nadmetanju dete prepušteno sebi ili ukoliko se one neosnovano podstiču, takmičarski duh može ostaviti posledice na razvoj njihovog mentalnog zdravlja. Ako detetu nije dopušteno uživanje u svakom novom dostignuću, pobeda nije cilj vredan truda. Osim toga, preterano kompetitivno ponašanje može dodatno nauditi detetu ukoliko dovede do fizičkih povreda ili psihičkih trauma, ukoliko je dete pod stalnim pritiskom da pobedi po svaku cenu, ukoliko ono, usput, potkopava dečije samopouzdanje i osećaj vrednosti, ili, sa druge strane, kod deteta umanjuje empatiju i brigu za saigrače ili suparnike.\nDo trenutka kada prvi put sedne u školsku klupu, dete prolazi kroz različite faze oformljenja identiteta, od kojih je većina na narcistički način usmerena ka sebi. Nakon bitke za ostvarivanje autonomije koja, ukoliko je uspešno privedena kraju, kod deteta uspostavlja prve korene samopoštovanja, ponosa i volje, dete počinje da pokazuje inicijativu, teži postignuću i ličnoj svrsishodnosti. Paralelno sa razvojem inicijative u šestoj godini života javlja se i osećanje savesti. Od sedme od dvanaeste godine, kada se dete prilagođava novim, od strane škole organizovanim aktivnostima, dete usvaja odgovornost i raste kao društveno biće, razvijajući se dalje na socio-emocionalnom planu. U ovom periodu, kako školski sistem i predviđa, dete je spremno na napredovanje kroz takmičarsku atmosferu. Do tada, ono prevazilazi svoju narcističku fazu, ili kod neke dece, fazu introvertnosti, i stiče strpljenje i razumevanje bitno za rad u grupi.\nZbog tako specifične psihiološke slike na ovom uzrastu, roditelji se podstiču da decu upoznaju sa vannastavnim aktivnostima uporedo sa polaskom u školu. Sama po sebi, nastava je u ovom periodu često organizovana po principima takmičenja i saradnje, čime deci pomaže da pravila grupne dinamike usvoje, njima se prilagode i kroz njih dođu do željenog cilja. Individualno takmičenje, razvijeno vaspitanjem u porodici, a kasnije i vaspitanjem u školi kroz pohvale i ocene, pozitivna je pojava jedino ako ne pređe granicu empatije, kada se takmičari služe svim, pa čak i nedozvoljenim sredstvima. Granica empatije, ipak, kao i sportsko ponašanje, usvajaju se od samog početka, u sigurnosti porodice.\nTakmičenje sa Sobom, Uspeh i Neuspeh\nMa koliko promišljeni kao roditelji bili, instinkti nas često navode da decu krijemo od neuspeha, želeći da ga upoznaju što kasnije. Negativne posledice koje preterana pažnja i prezaštićenost mogu prouzrokovati sasvim su jasne. Sa otvaranjem ka društvu koje neminovno dolazi uz školovanje, dete treba i mora biti upoznato sa obema stranama medalje. Poznavanje postignutih rezultata je veliki podsticaj, isto kao što su uspeh i neuspeh značajni činioci daljeg napredovanja. Uopšteno rečeno, prevashodno je uspeh taj koji motiviše na dalji rad i trud; on kod dece izaziva unutrašnju potrebu za postizanjem novih uspeha i stvara pozitivan stav prema procesu takmičenja uopšte. Neuspeh, sa druge strane, naročito ako je repetativan, može biti velika smetnja u napredovanju i na kraju prouzrokovati poremećaje u ponašanju. I jedno i drugo, svakako, ima svoje prednosti i mane.\nU reagovanju na uspeh ili neuspeh postoje velike individualne razlike. Ukoliko je svaka od prethodnih razvojnih faza prevaziđena uspešno, deca ovog uzrasta su manje nesigurna; zbog toga, neuspeh na njih često deluje kao pozitivan podsticaj. Kod nesamouverene dece, sa druge strane, neuspeh može skrhati i ono malo vere i samopouzdanja koje tek počinju da stidljivo pokazuju. Da bi se neuspeh savladao i dete pripremilo na smenjivanje pobeda i poraza koje život donosi, roditelj, odnosno vaspitač, mora odigrati odgvornu ulogu. Zbog toga njihovo upoznavanje sa malim neuspesima treba početi u sigurnom okruženju; ukoliko izgubi partiju šaha od člana porodice, dete neće pokazati isti intenzitet nesigurnosti kao pred auditorijumom malo poznatih ljudi. Postepeno, ono će shvatati da gubljenje igre ne znači gubljenje sposobnosti i samopouzdanja. Porodična takmičenja su, sa druge strane, prilika za postepeno uvažbavanje i razvijanje psihičkih i intelektualnih spretnosti koje nadmetanje svake vrste iziskuje. Od roditelja i nastavnika dete treba da nauči osnove poštene igre, kao i sportskog ponašanja, važnost ulaganja napora u cilj i, na kraju, dostojanstvenog pobeđivanja i gubljenja.\nU predškolskom uzrastu, pre prve fudbalske utakmice ili plivačkog turnira, dete se treba susresti sa igrama na sreću i strateškim igrama. Prve ukazuju na čestu nasumičnost velikog broja sportskih takmičenja i uče decu da u svoje napore uvek moraju uključiti i spoljne faktore. Druge, poput šaha ili popularnih društvenih igara, jačaju njihovo strateško, apstraktno mišljenje i oštre njihovu kogniciju. Spoznaju uspeha i neuspeha dete treba da iskusi i kroz individualne i kroz ekipne igre. Vaspitna odgovornost, ona koja se prečesto zanemaruje, jeste da se pravila igre postave objektivno i za sve, ne dopuštajući deci da ih zaobilaze zbog svojih godina. Kompetativna etika je uvek jasna – svaki igrač, pa i vaspitač, mora načiniti distinkciju između pravilnog i pogrešnog, kao i između pobede i gubitka.\nSportsko ponašanje uvek podrazumeva podršku i ohrabrenje; ono što metodika preporučuje nastavnicima i naziva saradnički imperativ, delotvorno je sredstvo vaspitanja i u porodici i na terenu. Podsticajno „možeš“ umesto imperativnog „moraš“ čini čuda u dečijoj psihologiji, opominjući decu da u sebi samima pronađu motivaciju za uspeh, jer ona kod svakog postoji.


Beogradski bezbednosni forum u znaku odnosa Srbije sa EU, NATO i Moskvom\nOd 16 međunarodnih vežbi, devet sa SAD, a dve sa Rusijom\nBeogradski bezbednosni forum, na kome su bili i visoki zvaničnici iz regiona, EU, Nemačke i NATO, protekao je uglavnom u znaku odnosa Srbije prema Zapadu i prema Rusiji.\nPiše: J. Lukač - V. Jeremić\nBeograd 12. oktobar 2017. 19:53\nFoto:FoNet Nenad Djordjevic\nMeđutim, to negodovanje nije bilo ispoljeno, jer i dalje važi procena u zapadnim krugovima da je bolje Beograd držati uz sebe nego rizikovati pad proevropske vlasti zbog prevelikog pritiska ili njen zaokret ka Moskvi. I dalje se smatra, navodno, da bi u sadašnjim okolnostima, postvučićevska vlada mogla biti samo proruska. Kada je reč o učešću u vojnim vežbama sa Rusijom, podatke o tome saopštila je premijerka Ana Brnabić, koja je na forumu učestvovala zajedno sa zvaničnicom NATO - zamenicom generalnog sekretara NATO Rouz Gotemiler.\n- Od 16 međunarodnih vojnih vežbi u kojima smo učestvovali prošle godine, devet je bilo sa SAD, a dve sa Rusijom. Slična situacija je i u tekućoj godini u kojoj je većina vojnih vežbi održana sa zemljama koje su članice NATO. Samo je percepcija da smo bliži Rusiji, ali percepcija je jedno, a činjenice nešto drugo. Brojevi pokazuju da smo iskreno posvećeni vojnoj neutralnosti, kazala je premijerka Srbije. Prijateljski odnosi koji vezuju Srbiju i Rusiju, prema rečima premijerke Brnabić, ne bi trebalo da predstavljaju prepreku unapređenju odnosa sa NATO, koje je okarakterisala kao odlične.\n- Rusija je naš veliki prijatelj sa kojim nas vezuju religijske, kulturne i ekonomske veze. Međutim, brojne kompanije iz zemalja Evropske unije takođe posluju sa Rusijom, tako da ne vidim prepreke da se ovo prijateljstvo prekida - navela je Brnabić.\nNATO smatra da zemlje imaju pravo da odlučuju o svojim bezbednosnim vezama i smatram da postoje načini da razmišljamo o budućnosti kao partneri i da proširimo mogućnosti za sigurnost i bezbednost. Uzbuđena sam da pregovaramo novu fazu IPAP, jer tu možemo da obogatimo i ojačamo saradnju, kazala je Gotemiler, prenosi FoNet. Prema njenim rečima, među saveznicima NATO postoji zabrinutost zbog bezbednosnih izazova koje je učinila Rusija, poput zauzimanja Krima ili Donbasa.\nRusija prilikom vežbi često šalje pogrešne poruke nedovoljne transparentnosti i predvidivosti, što čini saveznike NATO nervoznim, ali želim da naglasim da smo predani dijalogu sa Rusijom i pozdravili bismo da imamo što više oblasti saradnje u obostranom interesu, rekla je Gotemiler. Niko ne želi, ne daj Bože, sukob, ukazala je ona. Gotemilerova se odvojeno sastala i sa predsednikom Srbije i ministrom odbrane, a slične brojne sastanke imali su i drugi učesnici foruma.\nDačić je istakao i da pitanje statusa zaposlenih u Srpsko-ruskom humanitarnom centru nije rešeno zbog toga što postoje veliki pritisci i što se to pitanje politizuje, prenosi FoNet. Mi ne želimo da to pitanje postane predmet političkih sporova. Treba da se reši na način kako je to uobičajeno i u skladu sa Bečkom konvencijom i nadam se da će se to brzo rešiti, rekao je on.


Mali: Sutra počinje isplata subvencija hotelijerima - Ekonomija - Dnevni list Danas\nPočetna » Ekonomija » Mali: Sutra počinje isplata subvencija hotelijerima\n0Piše: Beta 14. oktobra 2020. 17.20 Izmenjeno: 17.20\n„Procedura je jako brza i jednostavna, a hotelijeri već od prošle nedelje otvaraju namenske dinarske podračune u Upravi za trezor u svojim filijalama. Podsećamo ih da imaju rok do ponedeljka, 19. oktobra, da otvore pomenute podračune“, kazao je Mali i dodao da će u toku sutrašnjeg dana biti isplaćene subvencije za 84 hotela, u iznosu od 338,6 miliona dinara, a da u narednim danima sledi i ostatak uplata.\n„Subvencije su odobrene za 314 hotelskih objekata, koji zapošljavaju skoro 10.000 ljudi, a u cilju podrške poslovanju u uslovima epidemije koronavirusa. Iz razgovora sa gradskim hotelijerima shvatili smo da će im ova podrška značiti i da je stigla baš u pravi čas, jer su u suprotnom razmišljali o otpuštanju zaposlenih i zatvaranju hotela“, kazao je Mali, saopštilo je Ministarstvo finansija.\nOcenio je i da će uz ovu podršku većina tih hotela uspeti da zaokruži poslovnu godinu i da delimično pokrije svoje troškove.\n„Nismo želeli da dopustimo da ovaj propulzivni deo sektora ostavimo na cedilu. Gradski hoteli su uvek vukli napred turističku industriju i gradski turizam je imao ogroman udeo u našim prihodima od turizma koji su 2019. godine premašivali 1,4 milijarde evra“, naveo je Mali.\nMinistar se osvrnuo i na ostvarene ekonomske rezultate Srbije i naglasio da je ekonomski paket podrške privredi, vredan 5,8 milijardi evra, što čini 12,5 odsto našeg BDP-a, pokazao svoju opravdanost i zaslužan je za ovako dobru sliku koju nam daje naša ekonomija.\n„Sada se pokazalo da zemlje koje su bile najrestriktivnije i najštedljivije kada je reč o pomoći privredi, beleže skromnije rezultate. Povećana je nezaposlenost, a imaju i registrovan pad u potrošnji“, rekao je on.\nPodsetio je da istovremeno u Srbiji nije bilo većih otpuštanja, a rezultati u privredi su iznad očekivanja.\n„Imamo rast industrijske proizvodnje, a nemamo ni veliki zabeležen pad u prometu i potrošnji. Sve ide ka tome da ćemo biti u grupi najboljih privreda u Evropi, odnosno onih koji su se na najbolji način izborili sa korona krizom u ekonomskom smislu“, naveo je Mali.\nOn smatra i da drugi parametri ohrabruju, poput priliva investicija od 1,8 milijardi evra ili rasta izdatih građevinskih dozvola u septembru koji je za 10 odsto veći u odnosu na isti mesec prethodne godine.\nHotelijeri, isplata, Siniša Mali, SubvencijeBeograd


27. oktobar 2021. Predsednik Narodne skupštine Republike Srbije Ivica Dačić sa državnim savetnikom i ministrom spoljnih poslova Narodne Republike Kine Vang Jiom\nU srdačnom i prijateljskom razgovoru dvojice bivših kolega istaknuto je da su odnosi između Republike Srbije i Narodne Republike Kine tradicionalno dobri i da su uprkos svim preprekama poslednjih godina dostigli jedan potpuno novi nivo.\nPredsednik Narodne skupštine Ivica Dačić iskoristio je priliku da još jednom izrazi veliku zahvalnost Narodnoj Republici Kini za pomoć koju je tokom prethodne godine uputila narodu Srbije zbog krize izazvane pandemijom virusa Kovid-19. Nesebična pomoć koju Kina nastavlja da pruža je pravi dokaz strateškog partnerstva i prijateljstva između naše dve zemlje.\nMinistar spoljnih poslova Narodne Republike Kine Vang Ji izrazio je zahvalnost bivšem kolegi na srdačnoj dobrodošlici i rekao da njegova današnja poseta predstavlja još jednu potvrdu prijateljstva dve zemlje. Zahvalio je predsedniku Narodne skupštine Ivici Dačiću na doprinosu koji je na svojim prethodnim funkcijama dao razvoju dobrih odnosa između Srbije i Kine, posebno ističući da je Ivica Dačić bio prvi ministar spoljnih poslova koji je posetio Kinu u februaru prošle godine na početku pandemije. Srbija je tada jasno pokazala podršku i solidarnost u izazovnom i teškom trenutku za Kinu.\nPredsednik Narodne skupštine Ivica Dačić izrazio je zahvalnost na principijelnoj podršci Kine u očuvanju suvereniteta i teritorijalnog integriteta Srbije. Takođe je istakao zainteresovanost Srbije za dalje intenziviranje političkog dijaloga na najvišem i visokom nivou, kao i unapređenje saradnje u različitim oblastima.\nDržavni savetnik i ministar Vang Ji preneo je pozdrave predsednika kineskog parlamenta Li Žansua predsedniku NSRS Ivici Dačiću.\nPredsednik Skupštine istakao je da sa svojim kineskim kolegom Li Žanšuom nastoje da daju dodatni doprinos razvoju parlamentarne saradnje, o čemu svedoče njihovi onlajn sastanci. Izrazio je nadu da će uskoro imati prilike i da razmene posete.\nSastanku su prisustvovali i potpredsednici NSRS Vladimir Orlić i Radovan Tvrdišić, šef polaničke grupe Socijaldemokratske partije Srbije Branimir Jovanović i šef poslaničke grupe prijateljstva sa NR Kinom Žarko Obradović.


Naslovnica Bosna i Hercegovina Kojović: Zakon o zabrani negiranja genocida potreban svim građanima BiH\n“Moram reći da je Nacrt urađen izuzetno kvalitetno, po najvišim evropskim standardima”, naveo je Kojović, podsjećajući da je on usvojen u Predstavničkom domu Federalnog parlamenta, ali se nije nikada pojavio na dnevnom redu federalnog Doma naroda.\n“Ukoliko se odluči da u ovom mandatu to pitanje ponovo pokrene iz državnog Doma naroda, čiji je član, sasvim sigurno može računati ne samo na našu podršku prilikom glasanja nego i na svu drugu podršku koju mu možemo pružiti”, naveo je Kojović.\nPodsjećanja radi, predstavnici 12 udruženja žrtava su na više od 1.000 domaćih i stranih adresa uputili pismo u kojem traže pravnu implementaciju presude Radovanu Karadžiću za genocid i zločine protiv čovječnosti, kroz donošenje Zakona o zabrani negiranja genocida i zločina. Također traže i poništavanja odlikovanja koje su vlasti entiteta Republika Srpska dodijelile Karadžiću i drugim presuđenim ratnim zločincima. Kako su saopćili, pisma su upućena Uredu Visokog predstavnika, članicama Vijeća za implementaciju mira, zastupnicima i delegatima oba doma Parlamentarne skupštine BiH i Parlamenta Federacije. Pisma su poslana ponaosob svim članovima Evropskog parlamenta, te rukovodstvu Evropske komisije i Vijeća Evrope, Ujedinjenim nacijama i drugim organizacijama i institucijama koje se bave pitanjima ljudskih prava.